text:
कांकेर जिला, उत्तर बस्तर के अंतागढ़ तहसील के 200 गोंड़ आदिवासी मन एक संघरा चार बछर मं एक फेर सेमर गांव आथें. अपन पुरखा मन ल मनाय खातिर जातरा तिहार मनाय बर कतको आदिवासी मन पड़ौसी जिला कोंडागांव अउ नरायनपुर ले घलो आथें. ये मन भरोसिल मानथें के मरे उप्पर ले ओमन के सियान मन ह कऊनों न कऊनों रूप मं संगे रहिथें. कहे जाथे के मरनहारी मन ल देवता धामी बनके जातरा मेला मं अपन परिवार ल देखें अऊ मेल मुलाकात बर आथें. महूं ह फागुन के महीना 2018 मं जातरा मेला मं आय रेहेंव.
पहाड़ी परी कुपर लिंगो ह ऐतराब मं करसाद जातरा के रूप मं अगाजे हवय. तीन दिन तक ले चलत ये देंवता मन के सम्मेलन मं नीत 20 हजार मइनखे जुर जाथें. सम्मेलन मं गोंड़ गुनिया मन के बड़े जुन्ना कहिनी के सियान मनखे परी कुपर लिंगो के नांव मं तिहार मनाथें. केहे जाथे के कुपर लिंगो ह अइसन देवता आय, जेखर मान गौन करैया आदिवासी मन के घात असन आनी बानी के नाच गाना, गीत संगीत हाबय जेन ह गोंड़ आदिवासी मन के अलग चिन्हारी कराथे.
पहिली बखत जब जातरा सुरू होइस त बारा बारा बछर के फेर मं होवय. ओखर पाछू सात बछर के फेर मं होइस तहां अब चार चार बछर मं होथे. कोंडागांव जिला के खालेमुरबेंड़ गांव के बासिंदा एक झिन गोंड़ आदिवासी विष्णु देव पड्डा ह अपन जात भाई अऊ संगवारी मन सो मिलके ये तिहार के बेवस्था समहालत रिहिन. वो हा कहिथे, “पहिले ये ला कमती लोगन मन जानत रहिन फेर अब एकर देखे सुने ह जियादा होय ले बनेच अकन जुरथें तेकर सेती एला अऊ बनेच उछाह ले मनाय जावत हवय." अब मोबइल फोन, टैक्सी, आनी बानी के मोटर गाड़ी सेती इहां तक पहुंचना सरल होगे हाबय.
मंय पुछेंव त ये तिहार के बारे मं बिस्नु देव कहिथें के ये तिहार ह गोंड़ आदिवासी मन के 750 गोत भाई मन सेकलाथें। गोंडा, मुरिया अऊ कोया एक्के गोत हरय। बस्तर, तेलंगाना अऊ आंध्रप्रदेश मं आदिवासी मन के 72 गोत होथे. जेन मन अपन पुरखा मन के देंवता मंडकू कलम ल अपन संग मं धरके सम्मेलन मं आंथें। छेरी, बाघ, सांप, अऊ कछुआ जइसन जीव मन ल एमन अपन देंवता के छांहित रूप मं मानथे। अऊ अपन कुल देबी देंवता मान के इही मन के पूजा पाठ करथें, ये जीव मन के सुरक्षा करथें।
तो कलम कऊन आंय? आदिवासी मन के रोजी-रोटी के समस्या ला लेके काम करैइय्य गैर सरकारी संगठन के कांकेर सहर के बासिंदा गोंड़ कार्यकर्ता केशव सोरी कहिथे, “कलम ह हमर पुरखा आय. हमर सियान मन इंतकाल के बाद पेन बन जाथें. हमन मानथन के पेन के रूप मं ओमन हमर संग रहिथें अऊ ओकर पूजा पाठ करथन. हमन अपन संगी–रिश्तेदारी के कलम मं घलो जाथन. गोंड़ मन अपन अपन कलम संग ये मेला मं जुरथें. इहां अवइया जम्मों मइनखे मन एक दूसर सो गोठियाथें, खुसी मनाथें.”
अइसे माने गे हाबय के कलम ह पुरखौती देबी देंवता मन नाचथें, गाथें, रोथें अऊ अपन परिवार के मन ला हिरदे मं लगा लेथें. लोगन मं अपन समस्या ले के आथें अऊ बदला मं समाधान पाथें. कतको आदिवासी मन मेला मं वो मं ला गोंदा फूल के माला भेंट करथें। मोला बताय गिस के कलम ल फूल पसंद रहिथे एकरे सेती जातरा मं फूल बिक्कट बेचाथे.
कांकेर जिला के घोटिया गांव के बासिंदा पुजेरी देवसिंग कुरेती कहिथे, "हमन अंग (देंवता मन) ला ले जाथन अऊ लिंगो डोकरा के सेवा करथन (डोकरा बड़े आय, जेन ला देंवता धन भगवान के रूप मं सम्मान देय जाथे). हम वोला फूल, सुपारी, लाली अऊ लिंबू चढाथन, सूरा अऊ बकरा घलो चढाथन.” परम्परा के मुताबिक लोगन मन दूरिहा दुरिहा ले इहाँ आथें, अक्सर रतिहा मं घूमत रहिथें, लकड़ी के पालकी मं अंगा आथे, फूल, कुकरी अऊ छेरी मं के परसाद चढ़थे. ये बछर मं य कुछेक मोटर गाड़ी देखेंव जेन मं लड़ के अंगा देव ला लाय गेय रहिस - ये हा नव विकास कस लागथे, केसव सोरी ये ला गौर करथे, जेकर संग मंय ये तिहार मं गेय रहेंव.
मंय ह एखर बारे मं 50 बछर उमर सरकारी करमचारी के जे आर मंडावी ले पूछेंव, जेन हा अपन आंगा देव ला बोलेरो मं लेके आय रहिस. वो हा बताथे, “मंय ह घोड़ागांव ले आय हवंव। हमर देंवता ह कांकेर जिला के तेलावत गांव मं हवय। पहिली हमन आंगा देव ल अपन खांध मं बइठार के रेंगत लानत लेगत रेहेन. तब हमर बड़े जन परिवार रिहिस.अब नानकुन होगे. अब अकेल्ला 26 कोस चलना मुस्किल आय. एखरे सेती हमन अपन अंगा देव ले अनुमति मांगेंन अऊ जब अंगा उदुम कुमारी हा (जम्मो अंगा लिंगो देव ले जुरे हवय) अनुमति दिस त हमन मोटर गाड़ी मं लेके इहना आयेन.”
कांकेर जिला के दोमहर्रा गांव ले जातरा पहुंचे मैतूराम कुरैती जेन ह अपन आंगा ला खांध मं धरके आय हवय, मोला कहिथे, ''ये हमर पुरखा मन के जगा आय. हमन बूढ़ी माय ला संग मं लाय हवन, जेन हा लिंगो के देव के रिश्तेदार हरय. हमन ल बूढ़ी माय ल संग लाने के नेवता मिले रिहिस .”
लिंगो के रहे के जगा जेन मं तिहार मानी जाही उहाँ जाय के पहिली परिवार ह रुख तरी अराम करथे. वो मं लकरी जला के भात, सब्जी, कुकरी अऊ दिगरचीज रांधथें अऊ रागी के उबले पानी पीथें. कांकेर जिला के कोलियारी गांव के घस्सू मंडावी वो मन मं एक झिन आय. वो हा कहिथे, “हमन लिंगो देव के बड़े भाई मूड डोकरा ला लाए हवन. ओकर छोटे भाई अऊ ओकर बेटा मन अऊ बेटी मन घलो इहाँ हवंय. ये ह यह एक पुराना परंपरा आय अऊ लिंगो डोकरा के परिवार के सदस्य मन इहाँ एक-दूसर से मिले के सेती जुरथें."
तिहार के मैदान मं फोटो अऊ वीडियो बनाय के अनुमति नहीं आय, हल फिलहाल मं खासकर करके वीडियो मन मं गोंड संस्कृति अऊ परंपरा ला गलत तरीका ले दिखाय गे रहिस जेकर सेती ये मन सतर्क हो गे हवंय. मंय तिहार के जगा ले दुरिहा फोटो खींचे ला तय कर लेथों.
अनुवाद: निर्मल कुमार साहू


c: text/html

text:
पर घर के बेटी
कइ घव हमन अपन पारा परोस,नइते अपने घर म कहत सुनथन कि बिहाव के बाद बेटी पर घर के हो जाथे, अउ ससुराल वाला मन बहु ल ये कथे कि तय ह पर घर के हरस।का सिरतोन म बेटी बहु पर घर के आय?जेन बेटी ह नानपन ले जवान उमर तक अपन दाई ददा के अचरा के छंइहा म पलिस,जेन दाई ददा अपन बेटी के सबो सही गलत के फइसला ओकर पालन पोसन करीस आज बिहाव के बाद पर घर के कइसे हो सकत हे?जब बेटी के आघु म दाई ददा या सास ससुर ये बात ल कइथे त सोचव ओखर उपर का बितत होही,ओखर मन के भावना ल टमड़ के देखव ये नानकुन गोठ हर ओखर हिरदे म पथरा कचारे अस लागथे।जब दुनो परवार हर ओला पराया कइथे त ये संसार म ओखर घर कोन हरय अउ ओखर अपन परिवार कोन हरय?सिरतोन कहंव त बिहाव के बाद घलो बेटी उपर दाई ददा के ओतकेच हक होथे,फेर सही समय म अउ सीमा म रहिके ही हक जताय ल परथे।
फेर एक बात के धियान रखना चाही कि हक सिरिफ ओकर बेटी उपर होथे ओखर गृहस्थी अउ ससुराल के निजी मामला म दखल दे के कोनो हक नइहे।काबर कि आजकल देखथन कि बेटी के ससुराल के हर छोटकुन बात म दाई ददा दखल देथे खासकर के दाई ह,अइसन म रिस्ता नता ह टुटे ल धर लेथे।
बेटी ल घलो ये बात के सुरता रखना चाही कि अपन घर के नान नान गोठ ल दाई ददा करा नइ गोठियाना चाही।
आजकल मोबाईल के जमाना आगे हे एक कन बात म घरवाला नइते सास ससुर संग झगरा होइस ताहन फट ले मइके म फोन लग जथे,अउ वहुती ले दाई ददा के पन्दोली मिल जाथे ताहन का पुछना हे नानकुन गोठ हर हाईकोट(बड़े झगरा) पहुच जाथे।अउ आखरी म ताहन टुटादान के नउबत आ जथे।
त जिनगी काखर बरबाद होथे,घर काकर उजरथे,बेटी के।
त बेटी ल घलो चाही कि घर के नान नान गोठ ल मइके म झन गोठियाय।
अउ जेन सास ससुर हर बेरा बहु ल कोसथे ओखर हर गलती म ओखर दाई ददा ल जिम्मेदार ठहराथे वहु तो कखरो बेटी होही,ओकरो महतारी ह तो ओतकेच पीरा म बेटी ल जनम दे होही जतका ओकर सास हर अपन बेटा ल जनम दिस।
सास ससुर ल चाही कि भुल के घलो ।

robotstxt: allowed

filter: keep


text:
रायपुर । मुख्यमंत्री डॉ. रमन सिंह ह छत्तीसगढ़ी भाखा म बने 15 मिनट के छोटे फिल्म ‘स्पिलिटिंग सोल्डर्स’ के चयन यूरोपीय देश फ्रांस के प्रतिष्ठित कॉन्स फिल्म फेस्टिवल बर होए म फिल्म के लेखक, निदेसक, बनइया अऊ कलाकार मन ल बधाई अऊ सुभकामना दीन। भिलाई शहर के निवासी ए फिल्म के लेखक, निदेसक अऊ बनइया रूपेस कुमार प्रसाद अऊ फरहाज खान ह मुख्यमंत्री डॉ. सिंह ले आज इहां ऊंखर निवास कार्यालय म सौजन्य मुलाकात करके ओ मन ल अपन ए सफलता के जानकारी दीन। उमन मुख्यमंत्री ल बताइन कि ए महिना के 08 ले 18 तक आयोजित कॉन्स फिल्म महोत्सव के समय ए फिल्म के प्रदर्सन करे जाही। ए अवसर म फिल्म कलाकार अविनास बावनकर संग अब्हुबड़ अकन कलाकार उपस्थित रहिन।
छत्तीसगढ़ी फिल्म ‘स्पिलिटिंग सोल्डर्स’ कॉन्स फिल्म फेस्टिवल म … मुख्यमंत्री दीस बधाई अऊ सुभकामना
रायपुर । मुख्यमंत्री डॉ. रमन सिंह ह छत्तीसगढ़ी भाखा म बने 15 मिनट के छोटे फिल्म ‘स्पिलिटिंग सोल्डर्स’ के चयन यूरोपीय देश फ्रांस के प्रतिष्ठित कॉन्स फिल्म फेस्टिवल बर होए म फिल्म के लेखक, निदेसक, बनइया अऊ कलाकार मन ल बधाई अऊ सुभकामना दीन। भिलाई शहर के निवासी ए फिल्म के लेखक, निदेसक अऊ बनइया […]


text:
अम्बिकापुर। सरगुजा विस्वविद्यालय म प्रबंधन ह एक अइसे नायाब पथरा ल गड़ाए करे हे, जेकर इतिहास एक -दू- चार- दस सौ बछर नइ बलकी 150 करोड़ बछर पुराना हे। भू वैज्ञानिक मन ह गांव सांडबार म ये प्राचीन पथरा के खोज करिन हे। ये पथरा ले विस्वविद्यालय परिसर के पहिचान बनय जाही। ये पथरा के का विसेषता हवय येकर बर रिसर्च घलोक करे जाही।
दरअसल हमन जे पथरा के बात करत हन ओला सरगुजा के गांव सांडबार म भू वैज्ञानिक मन ह ढूंढीस हे। ये 5 तरह के पथरा ले मिलके बने हवय। ये पथरा ह 14 फिट उंचा हे अउ वजन 12 टन हे। ये पथरा ल सांडबार ले भकुरा ले जाय बर प्रबंधन ल काफी मेहनत करना पड़िस हे। दावा करे जात हे कि ये पथरा करीबन 150 करोड़ बछर पुराना बताए जात हे। विव के परिसर म येकर अनावरण करे गेहे।
ये पथरा स सिफ्ट कराय बर स्पेशल क्रेन बुलवाय गिस हे। फिलहाल प्रबंधन ह भकुरा गांव म स्थित विस्वविद्यालय के कैंपस म ये पथरा ल गड़ाइस हे। ये पथरा ह 4 फीट भूइमया के तरी अउ 10 फीट भूइंया ल उपर हे। ये बात कहे जात हे कि विस्वविद्यालय कैंपस बने के बाद ये 150 बछर पुराना पथरा आकर्षण के केन्द्र होही।
सरगुजा विस्वविद्यालय के कुलपति रोहणी प्रसाद के मानना त मुख्यालय अम्बिकापुर ले लगे सांडबार इलाका म मिले ये पथरा ल विस्वविद्यालय प्रबंधन ह निर्माणाधीन कैंपस म स्थापित घलोक कर दिस हे। कुलपति के कहिना हे कि ये पथरा के वैज्ञानिक परीक्षन कराय के बाद ही ये तय हो पाइस कि ये 150 करोड़ बथर पुराना पथरा हे।
अम्बिकापुर। सरगुजा विस्वविद्यालय म प्रबंधन ह एक अइसे नायाब पथरा ल गड़ाए करे हे, जेकर इतिहास एक -दू- चार- दस सौ बछर नइ बलकी 150 करोड़ बछर पुराना हे। भू वैज्ञानिक मन ह गांव सांडबार म ये प्राचीन पथरा के खोज करिन हे। ये पथरा ले विस्वविद्यालय परिसर के पहिचान बनय जाही। ये पथरा के का विसेषता हवय येकर बर रिसर्च घलोक करे जाही।


text:
रायपुर। राजधानी के एक निजी होटल म कांग्रेस समन्वय समिति के बइठक होइस। छत्तीसगढ़ कांग्रेस प्रभारी पी.एल. पुनिया, पीसीसी चीफ भूपेश बघेल समेत जम्मो सदस्य शामिल होइन। बइठक म ले गए फैसला के बात करे त प्रत्याशी चयन ल लेके कांग्रेस ह अपन रणनीति बदले हे। एकर बर पार्टी ह नवा दिसा-निर्देस बनाइस हे। ये दरि चुनई म पार्टी प्रत्यासी मन ले बायोडाटा नइ मंगाए बल्कि ब्लॉक स्तर ले लेके जिला अऊ फेर प्रदेश स्तर तक जेन मन के नाव आही ओ मन ल उफर बिचार करे जाही। एकर अलावा पार्टी ह आए वाला 4 महीना बर कार्यक्रम घलो तइयार करिस। संग ही कांग्रेस के बइठक म चुनई मुद्दा ल लेके नारा अऊ वॉल राइटिंग तक के बिसय म चर्चा करे गिस।
प्रत्याशी चयन ल लेके कांग्रेस ह अपन रणनीति बदलिस
रायपुर। राजधानी के एक निजी होटल म कांग्रेस समन्वय समिति के बइठक होइस। छत्तीसगढ़ कांग्रेस प्रभारी पी.एल. पुनिया, पीसीसी चीफ भूपेश बघेल समेत जम्मो सदस्य शामिल होइन। बइठक म ले गए फैसला के बात करे त प्रत्याशी चयन ल लेके कांग्रेस ह अपन रणनीति बदले हे। एकर बर पार्टी ह नवा दिसा-निर्देस बनाइस हे। ये […]
Related Posts
Nothing found!
It looks like nothing was found here!


text:
रायपुर । महिला एंव बाल विकास विभाग म आए दिन भ्रस्टाचार के नवा मामला आगु आइस। इहां ट्रेनिंग म नास्ता अऊ आवभगत बर मंगाए गये कलाकंद के नाव म मनमाना पइसा वसूले जात हे। जेमा ट्रेनिंग म प्रसिक्षन लेहे बर आए लोगन मन ल 92 रूपिया प्लेट के दर ले समोसा नास्ता खवाए के बिल लगाए गए हे। जबकि कलाकंद म 2300 सौ रूपिया किलो के हिसाब ले मंगाय जाए के बिल लगाए गए हे। RTI के तहत ये जममो मामला के खुलासा होइस हे, उहें ये मामला म जिला अधिकरी ह कैमरा के आगु कछु भी कहे ले मना कर दिस।
कलाकंद 2300 सौ रूपिया किलो त समोसा 92 रूपिया प्लेट
रायपुर । महिला एंव बाल विकास विभाग म आए दिन भ्रस्टाचार के नवा मामला आगु आइस। इहां ट्रेनिंग म नास्ता अऊ आवभगत बर मंगाए गये कलाकंद के नाव म मनमाना पइसा वसूले जात हे। जेमा ट्रेनिंग म प्रसिक्षन लेहे बर आए लोगन मन ल 92 रूपिया प्लेट के दर ले समोसा नास्ता खवाए के बिल […]
Related Posts
Nothing found!
It looks like nothing was found here!


text:
राजनांदगांव। पीएटी के परीक्षा के दउरान पुरुष सिक्छा मन के ओर ले महिला अभ्यार्था म के कमीज के बांह मन ल कैंची ले काटे के मामला म वीडियो वायरल होय के बाद कलेक्टर ह कहिन कि ‘ये ह बिल्कुल गलत हे अउ ये तरह के कोनो टीचर ल महिला के कपड़ा काटे अउ खींचके ओला खोले के हक नइए’। कलेक्टर ह पूरा मामला म जांच के आदेस दिस हे।
राजनांदगांव म पीएटी परीक्छा के दउरान सहर के 10 परीक्छा केंद्र मन म चार हजार अभ्यार्थी मन ह शिरकत करिन हे। छत्तीसगढ़ व्यवसायिक परीक्षा मंडल के ओर ले प्री, पीएएटी (प्री एग्रीकल्चर टेस्ट) के आयोजन करे गे रिहिस हे। परीक्षा देय बर आये छात्र-छात्रा मन ओ बेरा म मुसीबत म फंसत नजर आइन जब एग्जामिनेसन सेंटर म मवजूद एग्जामिनर ह फुल बांह के सर्ट पहिनइया छात्र-छात्रा मन के बांह ल कैंची ले दिस।
राजनांदगांव। पीएटी के परीक्षा के दउरान पुरुष सिक्छा मन के ओर ले महिला अभ्यार्था म के कमीज के बांह मन ल कैंची ले काटे के मामला म वीडियो वायरल होय के बाद कलेक्टर ह कहिन कि ‘ये ह बिल्कुल गलत हे अउ ये तरह के कोनो टीचर ल महिला के कपड़ा काटे अउ खींचके ओला खोले के हक नइए’। कलेक्टर ह पूरा मामला म जांच के आदेस दिस हे।


text:
प्रिया देवांगन "प्रियू"
प्रभा अउ शालू दूनोंझन सहेली रिहिसे। सँघरा
खेलय-कूदय। पर दूनोंझन स्कूल नइ जावत रहैं। सबले बड़का समस्या की वो मन
देवार जाति मा पैदा होय रिहिसे। तेखर कारण पढ़ई-लिखई ले बनेच दुरिहा रहैं।
प्रभा ला पढ़े-लिखे के अब्बड़ सउँख रहै। दूसर लइका मन ला स्कूल जावत देखय
बेग, कॉपी-किताब,रंगीन ड्रेस त "अगास म उड़े अस लागय। काश ! महूँ स्कूल
जातेंव। ओखर जाति मा शिक्षा ला जादा महत्व नइ देवत रिहिसे।
प्रभा ह अपन माँ ल अब्बड़ जिद्द करे - "माँ महूँ स्कूल जाहूँ न
वो... । दूसर ल देखथों त मोरो मन करथे। प्रभा के माँ प्रभा ला चुप करा दे -
"काय करबे स्कूल जा के ?" हमर जाति मा पढ़ई-लिखई नइ करे; अउ टूरी मन तो अउ
कुछू नइ कर सकँय। चुपचाप बोरी धर अउ जा कबाड़ी; कचरा ला बिन के लाबे, बेचबो
तभे तो खाबो का ? कोन सा अफसर बनबे पढ़-लिख के ?"
प्रभा चुपकन भीतरी मा चल दिस।
प्रभा - शालू ला अब्बड़ बोलय कि शालू चल न हमन घलो स्कूल जाबो।
बढ़िया खेल-कूद अउ गाना सिखबो। शालू मना कर दे- "मोला सुउंँख नइ हे । तहू
झन जा।"
प्रभा ला थोर-बहुत हिंदी बोले ला आ जावत रिहिसे।
स्कूल के लइका मन ल बोलत देखे त वहू कोशिश करे। अचानक एक दिन बिहनिया ले
प्रभा स्कूल जाय के ठान लिस। आज मैं दाखिला करवा के रहूँ। वोहा हिम्मत कर
के "अंधियार म तीर चलाये" के सोचिस।
गुरुजी- "मोला पढ़ने का अब्बड़ सउँख है। लेकिन माँ-बाबू मन झन
पढ़ कहते हैं। उहाँ के लइका मन ओखर हिंदी ला सुन के अब्बड़ मजाक उड़ावय।
गुरुजी ह कुछ सोच-विचार कर के बोलिस कि ठीक हे कल ले आ जाबे।
प्रभा के खुशी के ठिकाना नइ रहै । प्रभा दउड़त शालू करा गिस
अउ बताइस गुरुजी ह कल ले स्कूल बुलाये हे शालू। तहू जाबे का? शालू मुँह
बनात बोलिस - "नहीं मोला नइ जाना हे। प्रभा ठीक हे ! तोर मन!" काहत घर चल
दिस।
दूसर दिन प्रभा बोरी ल धरिस अउ चुपचाप घर ले निकल
गे। घर वाले मन सोचिस के काम म जावत हे। शालू ल घर वाले मन ल बताये बर मना
कर दे राहै।
प्रभा मन लगा के पढ़ाई-लिखाई करय। गुरुजी घलो खुश
रहै ।ओखर देवार जाति के कारण ओला बहुत सारा परेशानी के भी सामना करना पड़ै।
तभो ले प्रभा हार नइ मानय।
कुछ दिन बाद स्कूल मा बाल दिवस मनाये बर सूचना दे
गिस। प्रभा ये सब नइ जानत रिहिसे की ये होथे का ? ओहर गुरु जी ले पूछिस-
"गुरुजी बाल दिवस का होथे। ये दिन लइका मन बाल कटवाथे का ?" गुरुजी हाँस
दिस। अउ बताइस- "हमर स्वतंत्र भारत देश के प्रथम प्रधानमंत्री पंडित जवाहर
लाल नेहरू जी के जन्मदिन आय; अउ नेहरू जी ह लइका मन ला अब्बड़ मया-दुलार
करै, तेखर सेती ये दिन स्कूल मन म बाल दिवस मनाथे अउ लइका मन ला चॉकलेट
बाँटथे। हमर स्कूल म ये दिन जेन लइका पहला आय हे तेन ला इनाम घलो देबो।
गीत, कविता, भाषण अउ सांस्कृतिक कार्यक्रम घलो होही।
प्रभा के मन मा चले लगिस कि मैं भी कुछ बोलहूँ।
शालू ला बाल दिवस के बारे म बताइस त शालू के कान म जूँ तको नइ रेंगिस।
बालदिवस म खेल-कूद, भाषण के सूचना गाँव भर फइलगे। जम्मो लइका
के दाई-ददा मन स्कूल जाय बर तइयार होगे। दूसर दिन बालदिवस के आयोजन होइस त
प्रभा के दाई-ददा घलो गे राहय अउ ओखर समाज वाले मन तको गेय राहैं। प्रभा के
दाई के नजर प्रभा ऊपर परिस त ओखर बाबू ला कहिथे देखव तो वो हमर प्रभा हरै
लगत हे ड्रेस पहिरे हे त चिन्हात घलो नइ हे। प्रभा के ददा के घुस्सा तरवा
मा चढ़ गे। ये टूरी के अतेक हिम्मत के बिन बताये स्कूल आवत हे, आज तो घर म
घुसे ल नइ दों। ओखर दाई घलो घुस्सा करे लगिस।
स्कूल म खेल-कूद अउ भाषण प्रतियोगिता होइसे। सब मा
प्रभा भाग ले राहे। अउ जीतत भी रिहिसे। प्रभा अपन कक्षा मा पहिला आये
रिहिसे, तेकर ईनाम के घोषणा उहाँ के बड़े गुरुजी करिस । जब नाम बताइसे त
लोगन के पाँव तरी के जमीन खिसक गे। काबर की प्रभा पहला आये रिहिसे। जोरदार
ताली बजाइस। सब के सब ।गुरुजी बताइस कि आज दुनिया म कोनों ल अशिक्षित नहीं
रहना चाहिए। निरंतर प्रयास करना चाहिए। प्रभा के पढ़ई म लगन अउ मेहनत ल देख
के मँय आगे पढ़ाये के सोचे हँव। येखर माँ-बाबू जी अउ पूरा देवार समाज ले
निवेदन हे कि आप अपन समाज ल शिक्षित करव अउ एक दिन प्रभा ये काम ल पूरा
करही। भाषण ल सुन के प्रभा के दाई-ददा अउ पूरा देवार समाज के आँखी म आँसू
आगे। समझ म आइस की हमन गलत रेहेन। हमर लइका तो हीरा निकलगे। अउ बहुत खुश हो
के ओला गला लगा लिस।
सबझन ताली बजाइन। ये सब ल देख के शालू ला
अब्बड़ पछतावा होवत रिहिसे कि काश ! महूँ प्रभा के बात मान लेतेव त आज ओखर
संग मा खड़े रहितेंव।
-----//-----
रचनाकार
राजिम, जिला - गरियाबंद, छत्तीसगढ़
Priyadewangan1997@gmail.com


text:
बालोद। जिला के गुंडरदेही जपनद पंचायत के ग्राम पंचायत खर्रा म कुछ दिन पहिली, पानी टंकी के गिरे ले दू मासूम के मउत हो गए रहिस हे। ये मामला म सरपंच अऊ सचिव उपर होए कार्रवाई ले नाराज सरपंच संघ अऊ सचिव संघ के लोगन मन गुंडरदेही जपनद पंचायत के आगु प्रदर्सन करिन अऊ सरकार के खिलाफ जमके नारेबाजी करिन। सरपंच अऊ सचिव संघ ह जेल म बंद खर्रा ग्राम पंचायत के सरपंच अऊ सचिव ल तुरन्त जेल ले रिहा करे जाए के मांग के संग ही चौदहवें वित्त आयोग के रासि उपर नवा नियम बनाए उपर घलो अपन आपत्ति दर्ज कराइन।
नाराज सरपंच अऊ सचिव संघ के जपनद पंचायत के आगु प्रदर्सन
बालोद। जिला के गुंडरदेही जपनद पंचायत के ग्राम पंचायत खर्रा म कुछ दिन पहिली, पानी टंकी के गिरे ले दू मासूम के मउत हो गए रहिस हे। ये मामला म सरपंच अऊ सचिव उपर होए कार्रवाई ले नाराज सरपंच संघ अऊ सचिव संघ के लोगन मन गुंडरदेही जपनद पंचायत के आगु प्रदर्सन करिन अऊ सरकार […]


text:
रायपुर। विस्व युवा कौसल विकास दिवस के अवसर म आयोजित कौसल विकास परदरसनी म रायपुर संग प्रदेश के युवा मन के दिलचस्प झांकी मन ल देखे ल मिलीस। परदरसनी के आयोजन स्थानीय बूढ़ातालाब (विवेकानंद सरोवर) के आघू इंडोर स्टेडियम म करे गीस, जिहां छत्तीसगढ़ कौसल ओलम्पियाड 2018 म चुने गे प्रतिभागि मन ह कई ठन कलात्मक वस्तु मन के माध्यम ले अपन हाथ के हुनर के रोचक परदरसन करिन। मुख्यमंत्री के संग तकनीकी शिक्षा अऊ कौसल विकास मंत्री प्रेम प्रकाश पाण्डेय, कृषि अउ जल संसाधन मंत्री बृजमोहन अग्रवाल, लोक निर्माण मंत्री राजेश मूणत, संसदीय सचिव तोखन साहू, विधायक श्रीचन्द सुन्दरानी ह घलोक परदरसनी के अवलोकन करिन।
ये परदरसनी म दंतेवाड़ा के महिला स्वसहायता समूह मन कोति ले उत्पादित शहद, बेलमेटल, काष्ठ शिल्प के कलाकृति अऊ पैरा अउ धान ले तइयार सजावटी वस्तु मन घलोक मनखे मन के आकरसन के केन्द्र रहिस। बड़ संख्या म युवा मन के समूह स्टाल मन म जाके कलाकृति मन अऊ व्यावसायिक प्रसिक्छन प्रदाता संस्था मन के गतिविधि मन के जानकारी लेवत रहिन। स्टाल मन म कौसल उन्नयन प्राप्त युवा मन कोति ले तइयार कलाकृति मन अऊ चीज मन के संग कई ठन जिला मन म युवा मन ल व्यावसायिक प्रसिक्छन देवत संस्था मन ह घलोक मॉडल मन के माध्यम ले अपन गतिविधि मन ल प्रदरसित करत हें। मुख्यमंत्री डॉ. रमन सिंह ह स्टाल मन के अवलोकन के समय कई ठन व्यावसायिक प्रसिक्छन प्रदाता संस्था मन के प्रतिनिधि मन ले उंखर गतिविधि अऊ कौसल उन्न्यन प्रसिक्छन प्राप्त युवा मन ले ऊंखर काम-काज के बारे म जानकारी प्राप्त करिन।
रायपुर। विस्व युवा कौसल विकास दिवस के अवसर म आयोजित कौसल विकास परदरसनी म रायपुर संग प्रदेश के युवा मन के दिलचस्प झांकी मन ल देखे ल मिलीस। परदरसनी के आयोजन स्थानीय बूढ़ातालाब (विवेकानंद सरोवर) के आघू इंडोर स्टेडियम म करे गीस, जिहां छत्तीसगढ़ कौसल ओलम्पियाड 2018 म चुने गे प्रतिभागि मन ह कई ठन कलात्मक वस्तु मन के माध्यम ले अपन हाथ के हुनर के रोचक परदरसन करिन। मुख्यमंत्री के संग तकनीकी शिक्षा अऊ कौसल विकास मंत्री प्रेम प्रकाश पाण्डेय, कृषि अउ जल संसाधन मंत्री बृजमोहन अग्रवाल, लोक निर्माण मंत्री राजेश मूणत, संसदीय सचिव तोखन साहू, विधायक श्रीचन्द सुन्दरानी ह घलोक परदरसनी के अवलोकन करिन।


text:
दक्च्छन मुम्बई के भूलेश्वर के सांकर गली मन के भूलभुलैया मं मंज़ूर आलम शेख़ रोज बिहनिया 5 बजे उठ जाथे अऊ बूता करे बर निकल जाथे. छरहरा बदन के मंज़ूर लुंगी पहिने भाड़ा मं ले अपन 550 लीटर वाले टेंकर गाड़ी ला लेके पटेल टैंक पानी भरे ला जाथे. ये इलाका हा ओकर घर ले करीब 1 किलोमीटर दुरिहा, मिर्ज़ा ग़ालिब बज़ार के लगालगी दूध बज़ार मं एक ठन सार्वजनिक शौचालय के कोंटा मं हवय. वो हा अपन गाड़ी ला लेके दूध बज़ार लहूँटथे, एक कोंटा मं अपन गाड़ी ला रखथे, अऊ उन्हा के तीर-तखार के दुकान अऊ घर मन के अपन ग्राहेक मन ला पानी पहुँचाथे.
50 बछर के मंजूर भिस्ती मन के तऊन आखिरी पीढ़ी मन ले एक आय जेन मन के रोजी रोटी ये बूता ले चलथे. वो ह 40 बछर ले मुंबई के ये ऐतिहासिक इलाका मं इहाँ के रहेईय्या मन ला पिये, साफ-सफाई अऊ कपड़ा धोय सेती पानी पहुँचावत हवय.जब कोरोना महामारी ह भिस्ती मन के रोजी-रोटी उपर असर नई करे रहिस, तब मंजूर वो लोगन मन ले एक झिन रहिस जेन ह भूलेश्वर मं मश्क़ मं भरके पानी डोहारत रहिस.मश्क़ चमड़ा के अइसन झोला आय जे मं 30 लीटर पानी भरके खांद मं धरके ले जाय सकथे.
मंज़ूर ह साल 2021 ले प्लास्टिक के बाल्टी बऊरे ला लगे हवय. वो ह बताथे के मश्क़ ले पानी देय के रिवाज अब नंदा गे हवय. वो हा कहिथे, “डोकरा भिस्ती मन ला अपन गांव लहुंटे ला परही अऊ जवान मन ला नवा नौकरी खोजे ला परही." भिस्ती मन के काम उत्तर भारत के मुस्लिम समाज के भिश्ती मन के पारंपरिक काम रहे हवय. 'भिश्ती' शब्द फ़ारसी से निकले हवय, जेकर मतलब आय 'पानी ढोने वाला.' ये समाज ह सक्का नांव ले घलो जाने जाथे. जेन हा अरबी भासा मं पानी डोहारे वाले धन मटका लेके चल्लैइय्या मन ला कहे जाथे.राजस्थान, उत्तर प्रदेश, हरियाणा, दिल्ली, मध्य प्रदेश, अऊ गुजरात (इहाँ ये समाज ला पखाली के नांव ले जाने जाथे) मं भिस्ती मन ला अन्य पिछड़ा वर्ग मं रखे गे हवय.
मंज़ूर बताथे, "भिस्ती पानी पहुंचाय के कारोबार मं सबले ऊपर रहिन.मुम्बई के अलग-अलग इलाका मन मं पानी के ओमन के अइसने टैंकर गाड़ी ठाढ़े रहय.पानी पहुंचाय बर हरेक गाड़ी मं क़रीब 8 से 12 लोगन मन बूता करत रहंय." वो ह बताथे के जुन्ना मुंबई मं कभू सबले उपर रहय भिस्ती मन का कारोबार जब ठंडा परे ला लगिस त वोमन दूसर काम बूता खोजे ला सुरु कर दीन. भूलेश्वर मं, धीरे-धीरे उत्तर प्रदेश अऊ बिहार के गाँव के इलाका ले आय मजूर मन ओकर जगा ले ला सुरु कर दीन.
मंज़ूर ह 1980 के दसक मं बिहार के कटिहार ज़िला के गच्छ रसूलपुर गांव ले मुंबई आय रहिस. ये बूता ला करे के पहिली कुछेक महिना बड़ा पाव के ठेला लगाईस. फेर वो हा जनम ले भिस्ती नई ये फेर वो ह भूलेश्वर इलाका के डोंगरी अऊ भिंडी बज़ार मं पानी पहुंचाय के काम ला सुरु करिस.
मंजूर कहिथे, "मोला राजस्थान के एक झिन भिस्ती मुमताज़ ह नऊकरी मं रखिस अऊ सिखाईस. ओकर करा वो बखत चार ठन गाड़ी रहिस. जेन ला अलग मोहल्ला मं रखे जावत रहिस, जिहां ले 7-8 लोगन मं पानी देय के बूता करत रहिन."
करीब 5 बछर तक ले मुमताज़ के संग बूता करे के बाद मंजूर हा अपन खुदेच के काम सुरु करिस अऊ भाड़ा मं एक ठन गाड़ी ले ला लगिस. मंजूर कहिथे, "20 बछर पहिली हमर करा बनेच अकन काम रहिस, जेन हा अब एक चौथाई रहे गीस हवय. हमर कारोबार ला सबले जियादा नुकसान तेन बख्त पहुंचिस जब पानी हा प्लास्टिक के बोतल मं बेचे जाय ला सुरु हो गे." साल 1991 मं भारतीय अर्थव्यवस्था के उदारीकरण के बाद बोतलबंद पानी के कारखाना तेजी ले बढ़ीस त भूलेश्वर मं भिस्ती मन के कारोबार ह जइसे हड़प ले गीस. साल 1999 अऊ 2004 के मंझा मं भारत मं बोतलबंद पानी के जम्मो खपत तीन गुना हो गीस. ये उदीम के अनुमानित कारोबार 2002 मं 1,000 करोड़ रूपिया रहिस.
उदारीकरण ह कतको चीज ला बदल के राख दीस, नानअकन दूकान के जगा बड़े शॉपिंग मॉल्स ले लिस, चॉल के जगा मं बड़े बड़े इमारत मन बना देय गीस, अऊ मोटर ले चलेइय्या पम्प ले टेंकर मं ले पानी देय ला शुरू होगे. बासिंदा इमारत मन ले पानी के मांग सरलग कमती होय ला धरिस अऊ सिरिफ छोटे कारोबार वाले दूकान अऊ कारखाना वाले मनहिच मश्क़वाला ऊपर आसरित रह गेय रहिन. मंज़ूर कहिथे, "जऊन लोगन मन इमारत मं रहिथें, वो मन टैंकर ले पानी मांगे ला सुरु कर दीन.लोगन मन पानी के पानी का पाईपलाईन लगवा लिन, अऊ अब बिहाव मं बोतलबंद पानी देय के रिवाज बन गे हवय,पहिली अइसन मऊका मं हमन पानी देय के काम करत रहेन."
महामारी ले पहिली, मंजूर ह हरेक मश्क़ (क़रीब 30 लीटर पानी) ले 15 रुपिया कमावत रहिस. अब वो ल 15 लीटर पानी के बाल्टी बर 10 रुपिया मिलथे. हरेक महिना वोला पानी के गाड़ी के भाड़ा बर 170 रुपिया देय ला परथे, अऊ निगम धन दूसर जगा ले पानी भरके लाय ला वोला एक दिन मं 50 ले 80 रुपिया खरच करे ला परथे, ये हा पानी के लाय जगा ऊपर रखथे. मंदिर अऊ स्कूल, जेकर करा कुआँ हवय वो मन ये भिस्ती मं ला पानी बेचथें. मंजूर के तब के अऊ अब के (मतलब जेन बखत ओकर कारोबार बहुतेच बढ़िया रहिस अऊ अब जब ओकर कारोबार टू गे) तुलना करत बताथे, पहिले हमर करा कम से कम 10 हजार-15 हजार रुपिया बांचत रहिस, फेर अब मुस्किल ले 4 हजार ले 5 हजाररुपिया बांचत हवय."
ओकर कारोबार के एकेच संगवारी 50 बछर के आलम (जेन ह अपन नांव मं सिरिफ पहिला नांव के इस्तेमाल करथे) घलो बिहार ले आय. आलम और मंज़ूर बारी-बारी ले 3-6 महीना मुंबई मं रहिके कम करथें, अऊ तेन बखत दूसर हा गाँव मं अपन परिवार संग रहिथे.घर मं अपन खेती बारी करथे धन खेत मजूर के बूता करथे.
मार्च 2020 मं देस मं लाकडाउन के बाद भूलेश्वर मं मश्क़वाला मन करा सिरिफ कुछेक ग्राहेक बांच गिन. धियान देवव के लाकडाउन जून 2020 तकले चलिस. बांचे ग्राहेक मन मं वो लोगन मन रहीं जेन मन बहुतेच छोटे बेपार करत रहिन.जेन मन दिन भर बूता करेंय अऊ रतिहा फुटपाथ मं सोयेंव. फेर अइसने बनेच दूकान बंद होगे अऊ वो मं बूता करैइय्या मन अपन घर लहुंट गेंय. एकर सेती मंजूर अतका पइसा नई बचा सकिस के वो हा अपन घर मं अपन 5 लईका के पेट भरे बर कुछु भेज सकय. साल 2021 के सुरू मं वो हा सहर के हाजी अली इलाका मं बनत एक ठन इमारत मं 600 रुपिया रोजी मं एक झिन राजमिस्त्री के संग काम करे लगिस.
मार्च 2021 मं, मंज़ूर अपन गांव गच्छ रसूलपुर लहुंट गे, जिहां वो ह 200 रुपिया रोजी खेत मन मं बूता करिस.जतका पइसा वो हा कमाय रहिस तेन ला अपन घर मरम्मत मं लगाइस. छे महिना बाद, वो हा मुंबई लहुंटके आ गे अऊ ये बखत वो हा नुल्ल बज़ार मं मश्क़वाला बनके कम सुरु करिस, फेर ओकर चमड़ा के थैला के मरम्मत के जरूरत रहिस. आमतऊर ले एक ठन मश्क़ के हरेक दू महिना मं मरम्मत के ज़रूरत परथे. मंज़ूर मरम्मत बर यूनुस शेख़ करा गीस.
यूनुस के उमर 60 ले 70 बछर के बीच आय, अपन गुजारा बर भिंडी बज़ार मं मश्क़ बनाय अऊ वोकर मरम्मत के काम करथे. मार्च 2020 मं होय लाकडाउन के चार महिना के बाद यूनुस उत्तर प्रदेश के बहराइच ज़िला मं बसे अपन घर लहुंटगे रहिस. उहिच साल दिसंबर मं वो ह लहुंट के फिर मुंबई आ गीस, फेर ओकर करा कुछ ख़ास काम नई रहिस. ओकर इलाका मं सिरिफ 10 मश्क़वाला मन रहगे रहिन, अऊ कोरोना महामारी के सेती होय लाकडाउन के बाद, वो लोगन मन ओला ओकर काम के बहुतेच कम पइसा देवत रहिन. कोनो उम्मीद नई मिलत देख वो हा सदा बर बहराइच लहुंटगे. ओकर कहना आय के अब ओकर करा अतक ताकत बाहंचे नई ये के मश्क़ के मरम्मत के बूता ला कर सकय.
35 बछर के बाबू नायर बर एकर मतलब ये आय के अब ओकर मश्क़ उठाय के दिन खतम होगे. "मंय वोला फेंक देंय,काबर अब ओकर मरम्मत नई हो सकत रहिस." वो हा अब भिंडी बाज़ार मं नवाब अयाज़ मस्ज़िद के आस-पास के दुकान मन मं पानी देय बर प्लास्टिक कैन बऊरथे. बाबू ह बताइस, "6 महिना पहिले, 5-6 लोगन मन मश्क़ बऊरत रहिन. फेर यूनुस के चले जाय के बाद अब सब्बो बाल्टी धन हांडा बऊरत हवंय."
अपन चमड़ा के थैला के मरम्मत बर कोनो ला खोज नई सके के सेती, मंज़ूर ला घलो प्लास्टिक के बाल्टी ला बऊरे मजबूर होय ला परिस. मंज़ूर हा साफ कहिथे, "यूनुस के बाद मश्क़ के मरम्मत करैइय्या कोनो नई ये." वो ला पानी भरे बाल्टी ला लेके सीढि मन ला चढ़े मं मुस्किल होथे. मश्क़ ले असानी होवत रहिस, काबर वोला खांद मं धरके अऊ जियादा पानी घलो ले जाय सकय. बाबू के अनुमान आय, भिस्ती केरूप मं हमर काम के ये आखिरी दौर आय. ये मं पइसा नई ये. मोटर वाला पाईप मन हमर काम-बूता ला छीन ले हवंय."
अनुवाद: निर्मल कुमार साहू


text:
CGgilm.in दिन भर जांगर टोर मिहनत के सेती थके-मांदे मनखे के मनोरंजन खातिर हर युग म कोनो न कोनो साधन अवस कर के होवत रिहीसे। देश-काल के मुताबिक एमा बदलाव आवय, अउ एकर संगे-संग विषय-वस्तु घलोक बदलत जावय। आजादी के आंदोलन जब गुंगवा के भभके बर धर लिए रिहीसे, ठउका उही बेरा म छत्तीसगढ़ म एक लोक विधा के जनम होइस, जेला नाचा नांव दे गइस। राजनांदगांव के दाऊ मंदरा जी ल ए नाचा विधा के जनमदाता माने जाथे। जेन ह उन्नीसवीं सदी के तीसरा दशक म ए विधा ल जनरंजन के संगे-संग जनजागरण के माध्यम बनाइन।
दाऊ मंदरा जी के ही बेरा म एक अउ प्रतिभा के जनम होइस जेला मदन निषाद के नांव ले छत्तीसगढ़ के संगे-संग पूरा देश के लोककला प्रेमी जनता जानथें। जिला राजनांदगांव के डोंगरगांव तीर के गांव बिटाल म 2 फरवरी सन 1914 म मदन निषाद के जनम होइस। फेर भाग के लेखा वोला मात्र चार बछर के उमर म ही राजनांदगांव के मोहरा गांव म ले आइस। बताथें के वो बखत के परे दुकाल के सेती वोकर जनम भूमि बिटाल म रोजी-रोटी के बिकराल समस्या उत्पन्न होगे, इही पाय के वोकर पूरा परिवार ल मोहरा म बसे ले परगे।
बिटाल के आके मोहरा म बसे के एक फायदा ए होइस के मदन ल लइकईच उमर ले कलाकार मन के संगती मिल गे। मदन तो जनम जात कलाकार रिहीसे। कहिथें न के होनहार पूत के पांव पालनच म दिख जाथे। ठउका इही बानी वोकर भीतर के कलाकार ह लइकईच म दिखे बर धर लिए रिहीसे, तभे तो गांव के नाचा मंडली वाले मन आठ-नौ बछर के उमर म ही वोला अपन मंडली म शामिल कर लिए रिहीन हें। मोहरा गांव के ये नाचा मंडली म मदन के बड़े भाई ईतवारी निषाद घलो कलाकारी करय।
बीसवीं शताब्दी के तीस-चालीस के दशक म छत्तीसगढ़ म शिक्षा के अंजोर वतेक बगर नइ पाये रिहीसे, एकरे सेती वो बेरा म कोनो भी किसम के नाचा-गम्मत या मनोरंजन के अउ दिगर माध्यम म कोनो भी घर के सियान मन नारी परानी मनला वोमा भाग नइ लेवन देवत रिहीन हें। एकरे सेती अइसन जब कोनो उदिम करे जाय, त नारी पात्र के भूमिका ल पुरुष मन द्वारा ही पूरा करे जाय। मदन निषाद के अभी केंवची उमर रिहीसे। एकरे सेती वोला नजरिया (महिला पात्र) के भूमिका खातिर जोंगे गीस।
जेन लइका ह अभिमन्यू बरोबर महतारी के कोंख ले कलाकारी के ज्ञान ले के आए रिहीसे, वोला भला नजरिया या परी के रोल निभाए म कतेक बेरा लागतीस। छीन काहत वो नाचे अउ गाये बर सीखगे। वो नारी के भूमिका म अतेक बूडग़े के नारी मन के जीवन-चरित्र मन ऊपर आधारिज प्रहसन खुदे बनाये लागीस। वइसे घलोक वो दौर म नारी मन ऊपर आधारित प्रहसन मन के जादा मांग रहय, एकरे सेती वो ह मछरी वाली, डउकी के झगरा, केंवटीन-मरारीन, ठग्गू बइगा, बासी मंगइया, बइहा, सउत जइसे कतकों अकन प्रेरक अउ मनोरंजक प्रहसन बना डारीस।
नाचा के ये गम्मत मन न सिरिफ मनोरंजक होवय भलुक सामाजिक, आर्थिक अउ राजनैतिक जागरण के काम घलोक करयं, ए जगा ए बात ल बताना जरूरी लागत हे के द्वितीय विश्व युद्ध के खलबलावत बेरा म दुरुग जिला के आमदी गांव म रवेल वाले दाऊ मंदराजी के नाचा ल बंद कराये खातिर फिरंगी पुलिस पहुंचगे रिहीसे। काबर ते गम्मत के बीच म जेन गीत गाये जाथे वोमन म आजादी के गीत घलोक रहय। संग म संवाद मन घलोक अइसन भाव लिए रहय।
ये जुझारू बेरा के आवत ले मदन निषाद 20 बछर के बांका जवान होगे रिहीसे। मेछा के रेख गढ़ाए ले धर लिए रिहीसे, एकरे सेती अब वो परी के पाठ करई ल छोड़ के जोक्कड़ के पाठ करे लागीस। वइसे तो परी के पाठ करत ही श्रेष्ठ कलाकार के रूप म वोकर नांव के डंका बाजे बर धर लिए रिहीसे, फेर जोक्कड़ बने के बाद तो महानायक के श्रेणी म शामिल होगे। ठउका इही बखत ले वो ह नाचा के पितृपुरुष दाऊ मंदराजी संग शमिलहा कलाकारी करे लागीस। मंदराजी के रवेली अउ मदन के रिंगनी नाचा पार्टी के विलय होगे, तब एकर मन के शमिलहा नांव बनीस रवेली- रिंगनी साज। ये रवेली-रिंगनी साज ह अपन बेरा म भारी धूम मचाइस। वो बखत मदन अउ लालू के जोड़ी ह भारी चर्चित रिहीस।
जेन बखत नाचा ल खड़े साज, माने तबला, हारमोनिम, अउ चिकारा आदि बाजा-रुंजी मनला कनिहा म बांध के खड़े होके नाचयं, अंजोर खातिर माटी तेल म बोरे बरत मशाल ल धरे रहयं, वो बेरा म ये रवेली-रिंगनी साज जगा बड़े-बड़े नाटक थियेटर जइसन साजो समान रिहीसे। एकर मन जगा खुद के लाईट, माईक अउ जनरेटर रिहीसे। वो समय म नाचा ह पूरा रात भर चलय अउ बेरा जब पंगपंगाये ले धरय तहांले दर्शक मन अपन-अपन घर के काम-बुता के ओखा म भरभरा के उसले बर धर लोवयं एकरे सेती मदन निषाद ह ठउका मुंदरहा के पंचबज्जी के बेरा अइसे जोरदार गम्मत चालू करय ते लोगन वोकर सिरावत ले, मान…
सन 1958 म वो ह अपन मंडली संग रायपुर के पं. माधव राव सप्रे स्कूल म अपन अभिनय के जौहर देखाइस, जिहां प्रसिद्ध रंगकर्मी अउ नाट्य निर्देशक हबीब तनवीर के मन-अंतस म वोकर अभिनय उतरगे। एकरे साथ वोकर जुड़ाव हबीब के संस्था नया थियेटर संग होगे, अउ फेर तहांले वोकर कलाकारी ह छत्तीसगढ़ के सीमा ल लांघ के देश-विदेश म अपन सफलता के परचम लहराए लागीस। वो ह हबीब तनवीर संग सन 1975 तक सरलग जुड़े रिहीस। वोकर निर्देशन म मिट्टी की गाड़ी, रूस्तम-सोहराब, मिर्जा सोहरत, आगरा बाजार, चार भाई चना, कुस्तियों का चपरासी, चरण दास चोर, गांव के नाम दमांद मोर नाम ससुर आदि मुख्य नाटक मन म काम करीस।
हबीब तनवीर के छोड़े अउ आने निर्देशक मन संग घलो मदन निषाद ह काम करे हे, एमा त्रिपुरारी शर्मा के निर्देशन म बिरसा मुंडा, राम हृदय तिवारी के निर्देशन म लोरिक चंदा, लक्ष्मण चन्द्राकर के निर्देशन म हरेली, दीपक चंद्राकर के निर्देशन म गम्मतिहा आदि प्रमुख हे।ए नाटक के संगे-संग कई ठन धारावाहिक अउ फिलिम मन म घलोक काम करे हवय। देश के प्रसिद्ध फिल्म निर्देशक श्याम बेनेगल संग घलोक काम करे के अवसर मदन ल मिले हे, उंकर निर्देशन म बने फिलिम ‘मैसी साहब* म अभिनय कर के वोहर मुंबई के बॉलीवुड ल घलोक अपन जौहर के जलवा देखाए हे।
वोकर कला जीवन के लम्बा अनुभव अउ योगदान ल देखत मध्यप्रदेश शासन ह सन 1988 म तुलसी सम्मान ले वोला सम्मानित करे रिहीसे।जीवन के आखिरी बेरा तक कला-देवी के उपासना करइया मदन निषाद ह 19 फरवरी सन 2005 के ये नश्वर शरीर ल छोड़ के कला के देवी म ही समाहित होगे।कहिथें न के विराट पुरुष मन सिरिफ अपन चोला बदलथें, अपन आत्मा अउ अनुभव ल अवइया पीढ़ी ल अरपित कर देथें। मदन निषाद घलोक अपन आत्मा अउ अनुभव ल गोविंद निर्मलकर जइसन कतकों ये रस्ता के रेंगइया मनला अरपित कर दिस, जेकर परसादे गोविंद निर्मलकर ल पद्मश्री जइसन प्रतिष्ठापूर्ण सम्मान ले सम्मानित करे गीस।नाचा के रूप खड़े साज ले होवत सांस्कृतिक मंच अउ आर्केस्टा तक पहुंचगे हवय, फेर जब तक ए हर जिंदा रइही, अपन मनोरंजन के माध्यम ले लोगन के पीरा हरत रइही, तब तक मदन निषाद जइसन नाचा के पुरोधा मन अमर रइहीं।


text:
रायपुर। छत्तीसगढ़ संस्कृत विद्यामण्डलम् के अध्यक्ष स्वामी परमात्मानंद ह बताइन के संस्कृत शिक्षा के क्षेत्र म उत्कृष्ट कार्य करइया विद्धान मन ल सम्मान करे जाही। उमन बताइन के वर्ष 2013 ले सम्मान करे के श्रृंखला प्रारंभ करे गेहे, जेमा संस्कृत म गद्य-पद्य अथवा चंपू रचना बर ‘महर्षि वाल्मीकि सम्मान‘, संस्कृत के प्रचार-प्रसार बर ‘ऋस्यऋंग सम्मान‘, संस्कृत पाठशाला मन म संस्कृत शिक्षा के क्षेत्र म उत्कृष्ट कार्य करइया अध्यापक बर ‘लोमश ऋषि सम्मान‘, राज्य स्तर के संस्कृत विदूषी बर ‘कौशिल्या सम्मान‘ अउ संस्कृत विद्यामण्डलम् ल व्यापक स्तर म बौद्धिक सहयोग प्रदान करइया मन ल अखिल भारतीय स्तर के संस्कृत विद्धान ल ‘महर्षि वेदव्यास सम्मान‘ ले सम्मानित करे जाही।
संस्कृत विद्या मण्डलम् के सचिव सुरेश कुमार शर्मा ह बताइन के इच्छुक आवेदक मन ल 25 जुलाई 2018 तक संबंधित सम्मान बर अपना सम्पूर्ण विवरण सहित, आवेदन न्यू राजेन्द्र नगर के संस्कृत विद्यामण्डलम् के कार्यालय म जमा करना होही। प्रस्ताव के विवरन विद्यामण्डलम् के वेबसाइट म घलो देखे जा सकते हे तथा कार्यालय के दूरभाष: 0771-4001733 म सम्पर्क कर के जानकारी प्राप्त क रे जा सकत हे।
रायपुर। छत्तीसगढ़ संस्कृत विद्यामण्डलम् के अध्यक्ष स्वामी परमात्मानंद ह बताइन के संस्कृत शिक्षा के क्षेत्र म उत्कृष्ट कार्य करइया विद्धान मन ल सम्मान करे जाही। उमन बताइन के वर्ष 2013 ले सम्मान करे के श्रृंखला प्रारंभ करे गेहे, जेमा संस्कृत म गद्य-पद्य अथवा चंपू रचना बर ‘महर्षि वाल्मीकि सम्मान‘, संस्कृत के प्रचार-प्रसार बर ‘ऋस्यऋंग सम्मान‘, संस्कृत पाठशाला मन म संस्कृत शिक्षा के क्षेत्र म उत्कृष्ट कार्य करइया अध्यापक बर ‘लोमश ऋषि सम्मान‘, राज्य स्तर के संस्कृत विदूषी बर ‘कौशिल्या सम्मान‘ अउ संस्कृत विद्यामण्डलम् ल व्यापक स्तर म बौद्धिक सहयोग प्रदान करइया मन ल अखिल भारतीय स्तर के संस्कृत विद्धान ल ‘महर्षि वेदव्यास सम्मान‘ ले सम्मानित करे जाही।


text:
रायपुर। कांकेर म प्रयास आवासीय विद्यालय के स्कूल भवन अऊ छात्रावास के निर्मान बर तरिया पाटे ल लेके सहर के इमलीपारा निवासी मन म भारी आक्रोस हे। इमलीपारा के लोगन मन के कहिना हे कि एक तरफ सरकार जल संरक्षन बर ज्यादा ले ज्यादा तरिया खोए के बात कहत हे। उहें पहिली ले बने तरिया ल बिल्डिंग बनाए बर पाटे जात हे। तरिया के कुछु हिस्सा ल तो पाट घलो दे गे हे। तरिया पाटे के जानकारी तक वार्ड के लोगन मन ल नइ दे गे हे। 30 अप्रैल के बिहिनिया जब तरिया पाटे बर एक दरि फेर पोकलेन मसीन पहुंचिस, तब स्थानीय लोगन मन एकर बिरोध करना सुरू कर दिन। लोगन मन के कहिना हे कि तरिया के गहरीकरन के मांग उपर त प्रसासन ह कभू धियान नइ दिस हे। उल्टा तरिया ल पाटे के आदेस जारी कर दे गे हे।
तरिया पाट के करे जात हे स्कूल भवन अऊ छात्रावास के निर्मान
रायपुर। कांकेर म प्रयास आवासीय विद्यालय के स्कूल भवन अऊ छात्रावास के निर्मान बर तरिया पाटे ल लेके सहर के इमलीपारा निवासी मन म भारी आक्रोस हे। इमलीपारा के लोगन मन के कहिना हे कि एक तरफ सरकार जल संरक्षन बर ज्यादा ले ज्यादा तरिया खोए के बात कहत हे। उहें पहिली ले बने तरिया […]


text:
.
कका एक दिन अकेल्ला मंजीरा बजावत राजनीति के गीत गावत तरिया पार म मगन मन जावत राहय. दुसर डहर ले बबा राजनीति के खन्झेरी बजावत आवत राहय. तरिया(तालाब) के बीच खंभा के फुलगी म बइठे लाल मुहूँ के बेंदरा एकटक कका अउ बबा के लीला ल देखत राहँय. कका हर बड़े जान अमली के पेड़ म चढ़ के तिलिंग म पहुंचगे. उहें बइठे-बइठे बड़ उंच होगे. आगासबानी(आकाशवाणी) होइस. हे! कका तोर कद हर बाढ़गे हे. कका चारों खुंट देखिस उप्पर-नीचे अउ बीच म कोनो नइ हे. फेर कोन नरियावत हे ? कका के बेचैनी बाढीस मंजीरा ओखर हाथ ले छूटगे. फेर आगासबानी होइस ‘हे! कका अब तेंहा छोटे-मोटे राज्य के चिंता-फ़िकर छोड़ एकदम से राष्ट्रीय स्तर के नेता होगे हस. छोटे राज्य के चिल्ल-पों ल छोड़. राष्ट्र के चिंता कर’. कका ल कुछ समझ नई परिस के अतेक सार आगासबानी कोन करत हे. अउ झट पाका अमली चुसत-चुसत अमली के विशाल पेड़ ले सरसर सरसर उतरगे. कका के अमली पेड़ ले उतरते साठ राजनीतिक आत्म-बोध होइस. वईसने आत्म-बोध जइसे महात्मा गौतम बुद्ध ल होय रिहिस. कका के आत्म-बोध तियाग वाले नइ रिहिस. मोह वाले मोह-बोध रिहिस.
राष्ट्रीय स्तर के नेता
कका ल गियान होइस के दुनिया के सब जीनिस भोग बर आय. तियाग-वियाग का करना. घंटी बजाव परसाद पाव. क्षेत्रीय नहीं राष्ट्रीय बनो. हे! वीर कका, मंजीरा उठा अउ बजात चल. खुलके हाईकमान के भजन गा. कुरसी तियागे ले पता नहीं कब कुरसी मिलही, मिलही के नहीं कोन जनी ! दुबारा चांस लगही के नइ लगही. उत्तर बहुत कठिन हे. अत: हे! कका तेंहा राष्ट्रीय स्तर के बन फेर लोकल चेयर ल घलो चमचम ले धरे राह. मंजीरा बजा, हाईकमान के गुण गा’.नाच-कूद अउ डंडा पिचरंगा खेल. कका झट मंजीरा बजावत खुशी-खुशी म अपन घर लहुटगे. कका ल काकी पूछ परिस-कस हो, बिना नहाय तरिया ले आगेव कइसे चेत-बिचेत दिखत हव. कका किहिस-तोला इहाँ नहाय के बात सूझत हे ! मोर चेत ह बिचेत नइ लगत हे. सुन, मोला अमली पेड़ म चढ़े-चढ़े आत्म-गियान होगे. मेंहा राष्ट्रीय स्तर के नेता होगेंव. देख मोर डाहर, मोर कद बाढ़े कस नइ दिखत हे ?, काकी हर कका के आत्म-गियान ल चुनौती नइ देना चाहिस. अउ झटकुन किहिस- हाँ, तुंहर कद बाढ़े-बाढ़े कस दिखत हे. मोला का, बस्ती के सबो झन ल इही दिखत हे’. कका खुश होइस अउ वोला पक्का लागिस के मेंहा सपना नइ देखत हंव, मोला राजनीति के सत्य-बोध होगे हे. अउ झट घोड़ा म बइठ के राजकाज देखे बर राजधानी डाहर निकलगे.
Bilaspur News : 11 दिसंबर से शुरू होगी Bilaspur-Nagpur के बीच Vande Bharat Express Train । CG News
Ratlam : बच्चों से शौचालय साफ कराने पर कार्रवाई, शिक्षक पर लगा आरोप | Latest News News | MP News
Khargone News: मिठाई खाने से 100 लोग हुए Food Poisoning के शिकार, मचा हडकंप । MP News
Bhopal Gas Tragedy : गैस त्रासदी की आज 38वीं बरसी, श्रद्धांजलि सभा में शामिल होंगे CM Shivraj
Karnataka : खेत के गढ्ढे में फंसा हाथी निकला बाहर | Latest Hindi News | Elephant Latest News
Bhopal Gas Tragedy : भोपाल गैस त्रासदी के 38 साल आज, श्रद्धांजलि सभा शामिल हुए CM Shivraj
Rahul Gandhi के सियाराम वाले बयान पर बोले Narottam Mishra, कहा-"सीताराम पर ज्ञान देने वाले कौन हैं?"
Chhattisgarh News: सबसे कम बेरोजगारी दर में नंबर वन बना छत्तीसगढ़, CM Bhupesh Baghel ने किया Tweet
Bhopal Gas Tragedy : सर्वधर्म प्राथना सभा में शामिल हुए सभी धर्मों के धर्म गुरु, CM ने क्या कहा ?
Janjgir-Champa : शराब माफिया के ठिकाने पर छापेमारी, 7000 किलो महुआ लहान और शराब जब्त | Latest News
Jabalpur : Chhattisgarh Police सड़क हादसे का शिकार, आरोपी को गिरफ्तार करने जा रही थी पुलिस
अटकल पंचे डेढ़ सौ
ओ डाहर बबा राजनीति के खन्झेरी बजावत अचानक लाल मुहूँ के बेंदरा डाहर देख परिस. ललमुहा बेंदरा, बबा ल देख के खिखियावत राहय. मुड़ हला-हला के चिढ़ावत जनाइस. बबा तरिया अस्नान करके पीपर तिर के मंदिर म पूजा-पाठ करिस. पीपर पेड़ ल परनाम करके सबके स्वस्थ अउ सुखी जीवन के मंगल कामना करिस. बबा तियागी मनखे ताय. हाईकमान डाहर उम्मीद के तार म लटके-लटके देखत हे. घेरी-बेरी खन्झेरी बजावत हाईकमान के भजन गावत हे. अचानक तरिया के पार ले आगासबानी होइस. ‘हे! बबा, तोर-तियाग अउ कुरसी अनुराग ल सबे झन जानत हें. ‘अभी नहीं त कभी नहीं’ ये बात ल पक्का जान. हाईकमान के साधना कर. सुते भाग ल उठा, बुता म लगा, हाईकमान के वंदना कर, भक्ति-भावना के परसाद खवा’.दरबार म देर हे फेर अंधेर नइ हे’. बबा आगासबानी सुन चकित होइस. मने-मन म सोचिस ये जुग म घलो का आगासबानी होवत होही ? बबा ह राजनीति के कूट भाषा म बोलत-सुनत हैरान होगे राहय. बबा ह मने मन भुनभुनइ,. ठसलगहा परिणाम कब निकलही एला कोन बताय ? अभी त अटकल पंचे डेढ़ सौ वाले गणित चलत हे.
ठीक हे कका सरिख बबा के भाग ऊँच नइ हे. फेर भाग के खेल ल खेले बर लागही न, बबा घेरी-बेरी उड़ के मायालोक आथे-जाथे. अस्पताल के कुरसी म बइठे-बइठे झपकी घलो आ जथे. बबा ह परेम के डोर म बंधाय हे. कतको बगुला भगत मन बबा उपर नजर गड़ाय रहिथें. बबा माया-लोक डाहर देखत हे.
(शत्रुघन सिंह राजपूत वरिष्ठ पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi News


text:
रायपुर। छत्तीसगढ़ विधानसभा चुनाव के घड़ी जइसे-जइसे नजदीक आवत हे वइसे-वइसे राजनीतिक सरगरमी घलोक बढ़त जात हे। भला चंद्रपुर विधानसभा क्षेत्र के राजनीति एखर ले अछूता काबर रहही? चंद्रपुर के विधायक घलो ये दिन मन खूब चरचा म हे। ये दिन मन उंखर गुमशुदगी के पोस्टर वायरल होवत हे। दरअसल, चंद्रपुर के विधायक युद्धवीर सिंह के मौजूदगी अपन विधानसभा म बहुत कम रहत हे। जेला लेके जनता कई बार उंखर मौजूदगी म घलोक शिकायत कर चुके हे।
विधायक के कार्यप्रणाली म कोनो सुधार नइ आइस
जांजगीर-चांपा जिला के चंद्रपुर विधानसभा क्षेत्र के तेज तर्रार विधायक अउ छत्तीसगढ़ ब्रेवरेज कॉरपोरेशन के अध्यक्ष युद्धवीर सिंह जूदेव एक बार फेर सोशल मीडिया म चरचा म हे। विधायक जूदेव के विधानसभा क्षेत्र म मौजूदगी कम होय के चलत कतको बार आम लोगन के शिकायत के बावजूद उंखर कार्यप्रणाली म कोनो सुधार नइ आइस हे।
वायरल होवत हे गुमशुदगी के वीडियो
विधायक युद्धवीर सिंह जूदेव खास अवसर मन म ही अपन विधानसभा क्षेत्र म दिखाई देथे। ये बात के नाराजगी ल लेके विपक्ष के लोगन मन ह दीवार म उंखर गुमशुदगी के पोस्टर चस्पा कर देहे अउ एखर वीडियो बनाके सोशल मीडिया म पोस्ट कर दे गेहे, जे ह खूब वायरल होवत हे।
रायपुर। छत्तीसगढ़ विधानसभा चुनाव के घड़ी जइसे-जइसे नजदीक आवत हे वइसे-वइसे राजनीतिक सरगरमी घलोक बढ़त जात हे। भला चंद्रपुर विधानसभा क्षेत्र के राजनीति एखर ले अछूता काबर रहही? चंद्रपुर के विधायक घलो ये दिन मन खूब चरचा म हे। ये दिन मन उंखर गुमशुदगी के पोस्टर वायरल होवत हे। दरअसल, चंद्रपुर के विधायक युद्धवीर सिंह के मौजूदगी अपन विधानसभा म बहुत कम रहत हे। जेला लेके जनता कई बार उंखर मौजूदगी म घलोक शिकायत कर चुके हे।


text:
रायपुर । छत्तीसगढ़ म घरेलू विमान सेवा ह बाधित होस हे। रायपुर ले जगदलपुर तक चलइया विमान सेवा ल फिलहाल 21 जुलाई तक स्थगित रखे गेहे। बताय जात हे के 9 जुलाई ले विमान सेवा बाधित रही। विमान के लैंडिंग गियर म कुछु बदलाव करे के कारण येला स्थगित करे गेहे। विमानन कंपनी के तीर दूसर विमान के बेवस्था उपलब्ध नइए । ज्ञात हो के हाल ही म रायपुर – जगदलपुर के घरेलु उड़ान सुरू करे गिस हे। लेकिन ख़राब मउसम के चलत उड़ान म कई ठन समस्या आवत रिहिस हे। अतना ही नइ कत को बेर उड़ान ल स्थगित करे करे के घलो जानकारी मिलिस हे।
घरेलू विमान सेवा ह 9 ले 21 जुलाई तक रही बाधित
रायपुर । छत्तीसगढ़ म घरेलू विमान सेवा ह बाधित होस हे। रायपुर ले जगदलपुर तक चलइया विमान सेवा ल फिलहाल 21 जुलाई तक स्थगित रखे गेहे। बताय जात हे के 9 जुलाई ले विमान सेवा बाधित रही। विमान के लैंडिंग गियर म कुछु बदलाव करे के कारण येला स्थगित करे गेहे। विमानन कंपनी के तीर […]
Related Posts
Nothing found!
It looks like nothing was found here!


text:
कहिन के …..गम ल भूलाके नवां सिरा ले जीवन सुरू करे के समय आ गेहे रायपुर । एक कोती जिहां बीजेपी प्रदेश अध्यक्ष ह पार्टी के हार के ठीकरा कार्यकर्ता मन उपर फोड़िल उहें पूर्व मंत्री बृजमोहन अग्रवाल कार्यकर्ता मन ल बूस्ट करे म लगे हुए हे। कार्यकर्ता मन के आभार जताए बर उमन एक […]
रायपुर। भाजपा के कद्दावर नेता बृजमोहन अग्रवाल ह कहिन के हमन ए हार के समीक्षा करबो। हमन ए देखे के कोसिसि करबो के आखिर चूक कहां ले होइस। भारतीय जनता पार्टी म बृजमोहन अग्रवाल के छवि चुनावी गुरू के रूप म होथे। अइसे म अगर उंखर पार्टी के हार होथे त नि:संदेह ए चउकाए वाले […]
रायपुर । छत्तीसगढ़ म विधानसभा चुनाव संपन्न होए के बाद प्रदेस के कृषि मंत्री बृजमोहन अग्रवाल मध्य प्रदेस म होवत विधानसभा चुनाव म भारतीय जनता पार्टी ल जीत दिलाय बर चुनावी मइदान म उतर गिस हे। उमन ह शनिवार के बालाघाट म मंत्री गौरीशंकर बिसेन के पक्ष म रोड सो करिन। एखर पहिली उमन ह […]
रायपुर। रायपुर दक्छिन विधानसभा के भाजपा प्रत्यासी बृजमोहन अग्रवाल ह भाठागांव अउ मठपुरैना क्षेत्र म सघन जनसंपरक करिन। उहे जनता ह उमन ल विजयी होय के आसीरवाद दिस हे। अग्रवाल के जनसंपर्क अभियान शारदा चउक ले प्रारंभ होइस हे। ओखर बाद सदर बाजार वारड के बंजारी मंदिर, नुक्कड़ चउक,तेलीपारा, दुर्गा मंदिर,शंकर मंदिर,कमासी पारा,लखेरी ओली,चूड़ी लाइन,उम्दा […]


text:
शिव महापुराण कथा म सामिल होइन मुख्यमंत्री भूपेश बघेल
अंजोर.रायपुर। मुख्यमंत्री भूपेश बघेल रायपुर दही हांडी मैदान, गुढ़ियारी म आयोजित शिव महापुराण कथा म सामिल होइस। ओमन व्यासपीठ ल प्रणाम करत कथावाचक पंडित प्रदीप मिश्रा ल नमन करिन अउ प्रदेस के सुख समृद्धि के आशीर्वाद पाइन। ए मउका म खाद्य मंत्री अमरजीत भगत, संसदीय सचिव विकास उपाध्याय, छत्तीसगढ़ नागरिक आपूर्ति निगम के अध्यक्ष रामगोपाल अग्रवाल अउ छत्तीसगढ़ राज्य खनिज विकास निगम के अध्यक्ष गिरीश देवांगन तको उपस्थित रिहिस।
मुख्यमंत्री बघेल ह हर हर महादेव के जयकारा लगात उपस्थित दरस करइया ले किहिन के आप सबो पाछु एक सप्ताह ले बहुत अच्छा शिवकथा महापुराण सुनत हावयं । इहाँ लाखों लोगन रोज आत हावयं, मैं आप सब के नमन करत हाव। ओमन किहिन के आप सबो देवाधिदेव महादेव के बारे म परसिध कथावाचक पंडित प्रदीप मिश्रा जी ले कथा श्रवण करत हावयं। महादेव सबले बड़े अवघड़ दानी, ज्ञानी अउ ध्यानी हावयं। महादेव ह ही दुनिया म सबले पहिली बिहाव नाम के संस्था ल स्थापित करिन, सबले पहिली संगीत के रचना के अउ सबले पहिली नृत्य के रचना करिस, जेकर तांडव नृत्य ले हम सबो बखूबी परिचित हावन।
मुख्यमंत्री ह किहिन के भगवान शिव सबो दिशा म हावयं भगवान राम ह जिहां उत्तर ले दक्षिण के तनि यात्रा करिस, भगवान कृष्ण ह उत्तर ले पश्चिम के तनि यात्रा के हावय फेर एकमात्र शिव देश के हर सबोच कोने म विराजमान हावयं। गांव गांव म शिव विराजमान हावय कोनो ओला शिव कहत हावयं, कोनो शंकर, कोनो महादेव, कोनो बूढ़ादेव त कोनो बड़का देव फेर सबोच रूप म शिव के ही पूजा करत हावयं । बिना शिव के नी त राम के कथा हो सकत हावय अउ नी ही कृष्ण के। शिव के बिना कोनो के गुजारा संभव नइ हावय, इही सेती आज कथा सुनने लाखों के तादाद म आप सबो इहां उपस्थित हावयं।
श्री बघेल ह किहिन के भगवान शिव के हाथ म जिहां डमरु हावय, त्रिशूल हावय, उहें टोंटा म सर्प के माला अउ नंदी के तको बिसेस ठऊर हावय। मुख्यमंत्री बघेल ह किहिन के ये दुखद हावय के नंदी के आज आवारा पशु के रूप म छोड़ दे जाथे, गाय दूध देत हावय इही सेती ओकर पालन करे जाथे। हमर छत्तीसगढ़ सरकार ह गाय अउ बैल दुनों के जतन के जिम्मा उठाया हावय। अभी के बेरा समय म जहाँ पंजाब, उत्तर प्रदेश, हरियाणा जइसे राज्य म पराली जलाने ले पर्यावरण प्रदूषित होए के समस्या रिथे हावय, उहें छत्तीसगढ़ म हमन लोगन ले पैरा दान करे के अपील के हावय ताकि पर्यावरण प्रदूषित तको न हो अउ आवारा मवेशियों के गउठान के मदद ले चारा के उपलब्धता बने रिहिन।
मुख्यमंत्री ह किहिन के छत्तीसगढ़ म अभी के बेरा म पैरा दान के अभियान चल रिहिन हावय जेकर ले प्रदूषण म रोकथाम होही अउ मवेशियों के खातिर चारे के बेवस्था होही। कथा सुनने आये लोगन अपन सामर्थ्य मुताबिक धन अउ धान के दान करत हावयं, माताएं जेकर बेटियाँ हावयं वो ह कन्यादान करत हावयं कन्या दान सबले बड़का दान हावय। हमर सरकार ह किसान मन ले पैरा दान के अपील के हावय अउ सड़क म घूमने वाला मवेशियों ले होए वाला सड़क दुर्घटनाओं म कमी लाने के खातिर प्रदेस भर म गउठान तको बना रिहिन हावयं। पूरा देश म छत्तीसगढ़ सरकार एकमात्र अइसे सरकार हावय जेन 2 रूपिया किलो के दर ले गोबर के अउ 4 रूपिया प्रति लीटर के दर ले गोमूत्र के खरीदी करके रेहे। हमर सरकार ह योजना के तहत अब तक 89 लाख क्विंटल गोबर के खरीदी के हावय, जेकर ले 20 लाख क्विंटल वर्मी कंपोस्ट के बनाये करिन जा चुके हावय। अब हमर प्रदेस जैविक खेती के तनि अग्रसर हो चुके हावय, आने वाला साल म ये प्रदेस ऑर्गेनिक स्टेट के रूप म जाना जाही। जेकर ले फसल बचेगा अउ अनाज शुद्ध तको होही, जेकर ले बीपी शुगर जइसे बीमारी ले बचना सम्भव हो सकही।


text:
ओकर बेटा मन बने सब कारोबार ल देखत हे. ओकर बेटा मन घलो बंटवारा कर डरे हे चीज बस के अउ अलग-अलग रहिथे, खात-कमावत हे बने. पोठ मालगुजार रिहिन हे फेर बंटवारा मं सब छर्री-दर्री होगे हें. ट्रेक्टर, जीप, घोड़ा, गाड़ी, मील, सोना-चांदी भरपूर रिहिसे फेर ये सत्यानाश होवय बंटवारा के ये अइसे महामारी, कोरोना अउ कैंसर जइसे बीमारी हे के छत्तीसगढ़ मं कोनो घर, कोनो मनखे ल नइ छोडय़. सियान मन बताथें- बंटवारा राष्ट्रीय बीमारी हे, आपदा हे, अछूत हे. भारत-पाकिस्तान के बंटवारा के दुख आज ले पेरत हे. न उही मन सुख के रोटी खा सकत हे न एमन. का होही तउन ला भगवान जानय.
बहुत दुखदायी होथे बंटवारा. बात सोनाखान तीर ले शुरू होय रिहिस हे. जब ओ मालगुजार जेकर इहां चरचा करथन, तेकर रायपुर मंं तात्यापारा मं बने बड़ेक जनिक घर रिहिसे. ओ गउंटिया के बड़े बेटा रिसभ कुमार परगनिहा मोर संगवारी रिहिसे. ओकर घर के थोकर दुरिहा मं गोकुल परसाद टिकरिहा (सिलघट वाले, पूर्व सांसद श्रीमती छाया वर्मा) के मकान हे तिहां किराया मं राहत रेहेंव. एक दिन बड़े बिहनिया ओकर इहां बइठे ले गे रहेंव. बइठक मं तखत अउ कुरसी, टेबल लगे रिहिसे. अतके बेर पहाटनीन गरम-गरम चाहा अउ पिलेट मं बिस्कुट लान के टेबल मं मढ़ा के चल दिस. उही दिन सोनाखान ले ओ गउंटिया के जुन्ना सौंजिया आय राहय. मोला सुरता आवत हे, ओ दिन दशहरा के दिन परे रिहिसे धन का. ओ सौंजिया सियनहा अकन रिहिसे. अपन मालिक करा भेंट करे ले आय रिहिसे. अपन झोला ला सुदामा के लुकाय झोली ले धीरलगहा नवा धोती ला निकालथे अउ ओला ओकर कांध मं रखत पयलगी करथे, अतका बेर ओहर फफक के रो डरथे.
रिसभ दाऊ ओकर पीठ ल थपथवात कहिथे – काबर रोवत हस सौंजिया, अउ ये धोती मोला काबर देवत हस. अब तो मैं तोर मालिक नइ रहिगेंव, कोनो दूसर मालिक हे. जा ओकर सुआगत, मान-समनमान करबे.
ओ सौंजिया कहिथे- नहीं मालिक, मोर गरीब के ये छोटे ओनहा (कपड़ा भेंट) हे. जब कोनो कोती ले आबे तब हाथ-गोड़, मुंह,कान ल धो के , ओतके बेर पोंछ ले करबे l एला मंजूर कर ले मालिक, जिनगी भर तोर डेहरी मं नानपन ले काम करत आवत रेहेंव. अउ तोला भेंट करे के लइक मोर करा कांही नइहे. तोर पिंयार मोर सबले बड़े पूंजी हे, उही सुरता मं तोर करा खिंचे चले आय हौं.
अपन खीसा (जेब) ले अतके बेर रिसभ गउंटिया कड़कड़ावत तीन-चार ठन नोट निकालिस, कतका के रिहिसे तउन ला तो नइ जान पायेंव. सउंजिया ल जब ओकर हाथ मं धराय ले करथे तब ओहर ले बर मना कर देथे. अउ कहिथे- तोर परेम के आघू मं ए कागज के नोट के कोनो कीमत नइहे मालिक. ओकर आघू मं पांव तरी दंडाशरन होके फेर फफक के रो डरथे. गंउटिया ओला उठाथे अउ परेम से गला लगा लेथे. बहुत जिद करके नोट ला ओकर हाथ मं धराथे. टेबल मं माढ़े, चाय, बिस्कुट हमन ला देखते रहिगे के कतका बेर हमला खांही, पिही. ओ तो निच्चट जुड़ा के पानी हो जाय रहिथे. गउंटिया संगवारी ह पहाटनीन ला बलाके कहिथे- ए चाय, बिस्कुट ल ले जा अउ दूसर लान.
मालिक – नौकर के ये परेम, अइसन कहूं-कहूं मिलथे. आजकल के मालिक मन तो गररेता, बेइमान अउ दोगला होगे हे. नौकर के जउन वेतन, मजूरी जउन बनथे तउनो मं कैंची चलाय ले धरथे. न बने ढंग के वेतन दे ले धरय, न महंगाई भत्ता अउ ग्रेच्युटी. सब ला डकारे ले धर लेहें. खोखला परगे हे ओकर मन के पेट हा. कतको कमाही, लाखों, करोड़ों कमावत हें फेर खाता अइसे बनाके रखथे- कहिथे- दिवालिया होगे हन. बेइमानी के हद होगे हे. कतेक ल का बताबे ये देश मं बड़े-बड़े बेइमान अउ गररेता जनम धर के आय हें. मजदूर, नौकर ल देये बर सुक्खा हाथ झर्रा देथे अउ कहिथे- पइसा आही तउन दिन देबो. तुमन ला काम करना हे ते करौ, नइते नापव दूसर रस्दा. यहा बेरोजगारी के समे मं मिले नौकरी ल कोन लात मारही तेकर फायदा उठाथे बेइमान मन.
फेर अभी-अभी एक ठन खबर मिले हे के चेन्नई के एक झन उद्योगपति हे जेन ओकर करा काम करत रिहिन हे तेन कर्मचारी मन ला ग्रेड के मुताबिक देवारी तोहफा के रूप मं नवा-नवा कार अउ बाइक बांटे हे. अपन करमचारी मन के काम ल देखके ओहर खुश होगे हे. कहिथे- एमन मोर सुख-दुख के संगवारी हे. जउन दिन मुसीबत मं रेहेंव, बुरा हाल रिहिसे, कंपनी घाटा मं चलत रिहिन हे तभो ले एमन मोर संग ल नइ छोडिऩ, चाहतिन ते जा सकत रिहिन हे फेर नइ गिन. आज मोर दिन बहुरगे, सब इकरे परसादे हे तब ए बेटा मन ल ओकर मेहनत के फल देवत हौं, मैं मोर जेब ले उपराहा एको पइसा नइ देवत हौं. मोर घर ल एमन भरिन, आबाद करिन तब मोरो तो कुछु फरज बनथे. ओ पिंयार के, मेहनत के फल देवत हौं. परेम देबे त परेम मिलथे, बाढ़थे. अइसन मालिक अउ करमचारी (नौकर) आज के तारीख मं मिलना दुरलभ हे.
(परमानंद वर्मा छत्तीसगढ़ी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi
FIRST PUBLISHED : November 11, 2022, 09:00 IST


text:
रायपुर । छालीवुड के सुपरस्टार पद्मश्री अनुज शर्मा के छत्तीसगढ़ी फिल्म ‘दबंग दरोगा’ के पोस्टर अउ टीजर रिलीज करे गिस हे। विधानसभा अध्यक्ष गौरीशंकर अग्रवाल ह शैलेन्द्र नगर स्थित अपन निवास म ये फिल्म के पोस्टर अउ टीजर यू-ट्यूब म लॉन्च करिन। उमन ह फिल्म के सफलता बर पूरा टीम ल अपन शुभकामनाएं दीस हे।
बता देन के ये फिल्म के निर्माता नटराज बंछोर हे अउ निर्देशक अभिषेक सिंह हे। फिल्म के गीत मन ल संगीत ले सजाय हे म्युजिक डॉयरेक्टर सुनील सोनी हे। ये फिल्म ‘दबंग दरोगा’ 10 अगस्त के प्रदेश के सिनेमा घर मन म रिलीज होही। ये मउवका म फिल्म के कलाकार जीत शर्मा, रजनीश झांझी, अनिल शर्मा, रीमा सिंह, उपासना वैष्णव, चिमन डामेंद्र सिंन्हा घलो मवजूद रहिन हे।
दर्शक मन के चहेता अउ सफलतम अभिनेता
छालीवुड के सुपरस्टार अनुज शर्मा ह येखर पहिली कई सुपर-डुपर फिल्म दे चुके हे। छत्तीसगढ़ राज्य बने के बाद उमन के आए फिल्म मोर छईहा भुईया ह प्रदेश म नवा कीर्तिमान रचे हे। ये फिल्म के सफलता म उमन प्रदेश म अहम पहचान दिलाइस। ये उमन के पहिली फिल्म रिहिस हे। येखर सफलता ह छत्तीसगढ़ी फिल्म मन के नवा दउर सुरू करिस हे। येखर बाद उमन ह फेर पीछु मुड़ के नइ देखिस। आज वो ह छत्तीसगढ़ी दर्सक मन के चहेता अउ सफलतम अभिनेता हे। अभिनय अउ कला के क्षेत्र म उमन के योगदान ल देख के केंद्र सरकार ह उमन ल पद्मश्री ले सम्मानित करिस हे। येखर अलावा उमन ल राज्य स्तर म भी कई ठन सम्मानीय पुरस्कार मिल चुके हे। उमन कम समय म छत्तीसगढ़ समेत देश म अपन विसेष पहिचान बनाय हे।
रायपुर । छालीवुड के सुपरस्टार पद्मश्री अनुज शर्मा के छत्तीसगढ़ी फिल्म ‘दबंग दरोगा’ के पोस्टर अउ टीजर रिलीज करे गिस हे। विधानसभा अध्यक्ष गौरीशंकर अग्रवाल ह शैलेन्द्र नगर स्थित अपन निवास म ये फिल्म के पोस्टर अउ टीजर यू-ट्यूब म लॉन्च करिन। उमन ह फिल्म के सफलता बर पूरा टीम ल अपन शुभकामनाएं दीस हे।


text:
बलरामपुर। जिला वाड्रफनगर सामुदायिक स्वास्थ्य केंद्र म डॉक्टर मन काली ले हड़ताल म चले गे हे। उंखर हड़ताल के वजह ले मरीज हलकान होवत हे। शनिवार के बिहनियां अस्पताल म इलाजरत कततो मरीज मन ल जबरन छुट्टी करके डॉक्टर मन ह वारड म ताला लगा दिस। येती अस्पताल पहुंचे मरीज मन ल बिना इलाज के लउटना पड़िस हे। डॉक्टर मन के नाराजगी के वजह स्वास्थ्य केंद्र म पीछु के 19 मई म सड़क हादसा म घायल एक मरीज के परिजन मन ह अस्पताल के डॉक्टर मन उपर लापरवाही के आरोप लगात हुए एक डॉक्टर की पिटाई कर दे रहिन हे। येकर बाद ले डॉक्टर मन म नाराजगी हे, जेकर परिनाम काली देखे बर मिलिस ।
मारपीट ले नाराज डॉक्टर मन ह वारड मन म लगाइस ताला
बलरामपुर। जिला वाड्रफनगर सामुदायिक स्वास्थ्य केंद्र म डॉक्टर मन काली ले हड़ताल म चले गे हे। उंखर हड़ताल के वजह ले मरीज हलकान होवत हे। शनिवार के बिहनियां अस्पताल म इलाजरत कततो मरीज मन ल जबरन छुट्टी करके डॉक्टर मन ह वारड म ताला लगा दिस। येती अस्पताल पहुंचे मरीज मन ल बिना इलाज के […]


text:
रायपुर। व्यापमं ह रविवार के प्री बीएड के परीक्षा के आयोजन करिस। जेमा भावी सिक्षक मन बढ़-चढ़ के हिस्सा लिन। ये दरि प्री बीएड बर एक नवा प्रयोग करे गिस हे। अब बीएड म बीए बीएड अऊ बीएससी बीएड बर कोर्स होही। ये कोर्स चार बछर के होही, एकर ले अब बीएड करइया मन के ग्रेजुएसन घलो संग ही हो जाही। बीए बीएड अऊ बीएससी बीएड बर पहिली बेरा प्रवेस परीक्षा ले जात हे। परीक्षा प्रदेस के पांच संभाग मुख्यालय के 30 केंद्र म आयोजित होइस। ये प्री बीएड के परीक्षा म 10 हजार ले ज्यादा युवा मन भाग लिन, जेमा 3 सेट म पेपर होइस हे। बीए बीएड अऊ बीएससी बीएड बर पहिली बेरा प्रवेस परीक्षा ले गिस जेमा बारहवी पास छात्र मन सीधा सामिल होइन।
अब बीएड करइया मन के ग्रेजुएसन घलो संग ही हो जाही
रायपुर। व्यापमं ह रविवार के प्री बीएड के परीक्षा के आयोजन करिस। जेमा भावी सिक्षक मन बढ़-चढ़ के हिस्सा लिन। ये दरि प्री बीएड बर एक नवा प्रयोग करे गिस हे। अब बीएड म बीए बीएड अऊ बीएससी बीएड बर कोर्स होही। ये कोर्स चार बछर के होही, एकर ले अब बीएड करइया मन के […]
Related Posts
Nothing found!
It looks like nothing was found here!


text:
वो मन ये झंडा ला अभू तक ले तहसील दफ्तर मं रखे हवंय. इहिंचे वो मन ये ला 18 अगस्त मं फहराय रहिन. 1942 मं इही दिन वो मन उत्तर प्रदेश के ग़ाज़ीपुर ज़िला मं अंगरेज सासन के अपन ला अजाद करे के घोषना करे रहिन. मुहम्मदाबाद के तहसीलदार ह लोगन मन के भीड़ ऊपर गोली चलवाय रहिस, जेन मं शेरपुर गांव के आठ लोगन मन मारे गे रहिन. मारे गे जियादा लोगन मन कांग्रेसी रहिन, जेन मन के मुखियाई शिवपूजन राय करत रहिस. ये मन ला तेन बखत गोली मारे गे रहिस जब वो मन मुहम्मदाबाद मं तहसील दफ्तर के ऊपर तिरंगा फहराय के कोसिस करत रहिन.
ये ज़िला मं अंगरेज मन के खिलाफ पहिली ले असंतोष के आगि जरत रहिस फेर ये घटना, जब अंगरेज मन 10 अगस्त के दिन 129 नेता मन के गिरफ्तारी वारंट जारी करिन वोला अऊ भड़का दिस. 19 अगस्त तक ले इहाँ के लोगन मन पूरा ग़ाज़ीपुर ऊपर कब्ज़ा कर लिन अऊ तीन दिन तक ले अपन सरकारचलाईन.
जिला के गजेटियर मं लिखे हवय के अंगरेज मन एकर जुवाब मं “चारों डहर दहसत बगरा दीन.” जल्दीच ''गांव के गांव बरबाद कर देय गीस, लूटे अऊ आगि धरा दे गीस." सेना अऊ घुड़सवार पुलिस ह 'भारत छोड़ो' आंदोलन के प्रदर्सन करैय्या मन ला कुचर के राख दीस. वो मन अवैय्या कुछेक दिन मं जिला भर के करीब 150 लोगन मन ला गोली मर दीन. रिकार्ड के मुताबिक अफसर मन अऊ पुलिस ह इहाँ के बासिंदा मन ले 35 लाख रुपिया लूट लीं. करीब 6 कम 4 कोरी गाँव मं आगि लगा दीन. गाजीपुर के लोगन मन ला मिलके साढ़े 4 लाख रुपिया डांड भरे ला परिस, जेन ह वो बखत बहुतेच्छ बड़े रकम रहिस.
अफसर मन सजा देय बर शेरपुर ला चुनिन. इहाँ के सबले सियान दलित, हरि शरण राम वो बखत ला सुरता करत कहिथे, ''मइनखे मन ला छोड़ देवव. वो दिन गाँव के कोनो चिरई –चिरगुन तक ले नई बहंचीन, जेन मन भाग सकत रहिन तेन मन भागिन. लूटपाट के सिलसिला सरलग चलत रहिस.” फेर पूरा ग़ाज़ीपुर ला सबक तो सीखानाच्च रहिस. जिला मं 1850 के दशक के बखत अंगरेज मन के ख़िलाफ़ होय विद्रोह हा रिकॉर्ड मं मौजूद हवय, जब इहाँ के बाशिंदा मन नील के खेती करैय्या मन ऊपर हमला कर दे रहिन. काबर के वो मन ला जुन्ना हिसाब घलो चुकाय ला रहिस, एकरे सेती ये बखत अंगरेज मन पहिले गोली चलाके अऊ फेर लाठी-डंडा ले सबक सिखाईन.
मुहम्मदाबाद के तहसील दफ्तर आज घलो राजीतिक रूप ले दिलचस्पी लेवेइय्या मन ला अपन तरफ खींचथे. इहाँ आय वाले मन के सूचि मं तऊन 4 झिन लोगन मन के नांव सलीम हवय जेन मन भारत के प्रधानमंत्री रहिन धन बाद मं बनया गिन. उत्तर प्रदेश के करीबन सब्बो मुख्यमंत्री मन इहाँ आ चुके हवंय. ये मन खासकरके 18 अगस्त के दिन आथें. ये बात हमन ला लक्ष्मण राय ह बताईस, जेन ह शहीद स्मारक समिति के मुखिया आयं. ये समिति ह तहसील दफ्तर मं आठ शहीद मन के मेमोरियल चलाथे, वो हा हमन ला प्रदर्सनकारी मन के झंडा ला दिखाथें, जेकर रंग हा बनेच उड़ चुके हवय, फेर सावधानी ले सम्भाल के इहाँ सुरक्षित रखे गे हवय. वो हा गरब ले बताथे, ''वीआईपी मन इहां आथेंय अऊ झंडा के पूजा करथें. जऊन घलो वीआईपी इहाँ आथे वो हा एकर पूजा जरुर करथे.”
ये पूजा-पाठ ले शेरपुर ला कऊनो फायदा नई होईस. अऊ इहाँ के स्वतंत्रता सेनानी मन के महान बलिदान उपर बरग,जात, समे अऊ बेपार के रंग चढ़ चुके हवय. इहाँ का गैर सरकारी संस्था के ठन कार्यकर्ता ह बताईस, ''कुल आठ सहीद रहिन. फेर सहीद मन बर 10 स्मारक समिति मन होवत रहिन.'' येमन ले कुछेक ला अलग-अलग संस्था मन सरकारी मदद ले चलाथें. सहीद के बेटा मं, जेन ला इहाँ शहीद पुत्र के नांव ले जाने जाथे, वो मन ये मन के कुछेक समिति मन ला चलाथें.
पूजा के संग वादा घलो करे जाथे. एक ठन अइसनेच वादा ये रहिस के करीबन 21,000 लोगन मन के आबादी वाले ये बड़े अकन गाँव मं, शेरपुर मं टुरी मन बर एक ठन डिग्री कॉलेज खोले जाही. फेर इहाँ के हरेक पांच माईलोगन मन ले चार अनपढ़ हवंय. एकर सेती हो सकत हवय के इहाँ के बासिंदा मन ला ये सुझाव ह बहुते पसंद नई आय होही.
शेरपुर के बलिदान कऊन बात ला लेके रहिस? इहाँ के लोगन मन के का मांग रहिस? तुमन ये सवाल के जुवाब कइसे दिहु, ये तुमन के सामाजिक अऊ आर्थिक हालत ऊपर आसरित हवय. आधिकारिक तऊर ले मान्यता प्राप्त आठों शहीद मन भूमिहार रहिन. अंगरेज मन के खिलाफ वो मन के बहादुरी सराहे लइक रहिस. फेर जेन कम कम ताकतवाला समाज ले रहिन अऊ जेन मन अलग-अलग बखत मं अपन जान निछावर कर दीन तऊन मन ला ये तरीका ले सुरता नई करे जावत हवय. कतको लड़ई मन 18 अगस्त ले पहिली अऊ ओकर बाद घलो लड़े गेय रहिस. जइसे, पुलिस ह तऊन 50 झिन लोगन मन जेन मन 14 अगस्त के दिन नंदगंज रेलवे स्टेशन ऊपर कब्ज़ा कर ले रहिन. गोली मार देय रहिस. एकर छोड़, पुलिस ह 19 ले 21 अगस्त तक ले एकर ले तीन गुना जियादा लोगन मन के हत्या कर देय रहिस.
लोगन मन आखिर काय सेती मरिन? मुहम्मदाबाद के इंटर कालेज के प्राचार्य कृष्ण देव राय ह कहिथे, “अजादी ला छोड़ वो मन के कऊनो मांग नई रहिस.” शेरपुर धन दीगर जगा के जियादातर भूमिहार ज़मींदार घलो येहीच मानथें. ये मामला 1947 मं अंगरेज मन के जाय के बाद खत्म हो गे.
फेर शेरपुर के बासिंदा एक ठन दलित बाल मुकुंद ह येला दूसर नजर ले देखथे. विद्रोह के बखत जवान मुकुंद अऊ ओकर दलित संगवारी मन के मन मं कुछु दूसर चीज छिपे रहिस, वो ह कहिथे, “हमन जोस मं रहेन, हमन सोचेन के हमन ला जमीन मिलही.” 1930 के दसक मं अऊ ओकर बाद मं दुबारा सुरु होय किसान सभा आंदोलन ह ये उम्मीद जगे रहिस. ये जोस 1952 मं फेर जाग गे, जब उत्तर प्रदेश मं ज़मींदारी उन्मूलन अऊ भूमि सुधार क़ानून लागू हो गे.
फेर, ये जोस हा जियादा दिन तक ले टिक नई पईस.
गांव के जम्मो 3,500 दलित मन भूमिहीन आंय. इहाँ के दलित समिति के राधेश्याम ह सवाल करथे, ''खेती बर ज़मीन? हमर घर घलो हमर नांव मं नई ये.'' भूमि अनुकूलन क़ानून के पूरा लागू होय के 35 बछर बाद घलो ये हालत हवय. अज़ादी ले दिगर तरह के फायदा ज़रूर होईस कुछेक लोगन मन ला. भूमिहार मन ला वो जमीन मन के मालिकाना हक़ मिलगे जेन ला वो मन कमावत रहिन. भूमिहीन छोट जात के मन उहिंचे रहे गीन, जिहां वो मन पहिली ले रहिन. हरि शरण राम कहिथे, ''हमन सोचे रहेन के हमन घलो दिगर मन जइसने हो जाबो, हमर हालत घलो दूसर मन जइसे हो जाही."
अप्रैल 1975 मं वो मन ला वो मन के जगा देखा देय गीस. अंगरेज मन दहर ले गाँव ला जराय के 33 बछर बाद दलित बस्ती मं फेर आगि धरा देय गीस, ते बखत भूमिहार मन कोतिक. राधेश्याम बताथे, ''मजूरी के दाम ला लेके झगरा चलत रहिस. वो मन के बस्ती मं होय घटना के आरोप हमन के उपर लगाय गीस. बिस्वास करो, हमन जब वो मन के घर अऊ खेत मन मं बूता करत रहेन, वो मन हमर घर मं आगि लगावत रहिन!'' करीबन 100 घर मन ला जला देय गीस. फेर, वो सफाई देथे के ये मं कऊनो 'शहीद पुत्र ' के हाथ नई रहिस .
दलित समिति के मुखिया,शिव जगन राम बताथें, ''पंडित बहुगुणा मुख्यमंत्री रहिस. वो इहाँ आइस अऊ बोलिस, 'हमन तुमन बर नई दिल्ली ला इहींचे बनाबो'. हमर नई दिल्ली ला बने करके देख लेवव. ये छितीया कुरिया मं घलो हमर करा अइसने कोनो कागज नई ये जेन मं लिखे रहे के हम एकर मालिक हवन. मजूरी ला ले के झगरा अब तक ले चलत हवय. का तुमन अनुमान लगाया सकत हवव के इहाँ के लोगन मन ला अतके कम मजूरी मिलत हवय के हमन ला कमाय खाय बर बिहार जाय ला परथे?''
ऊंच जात धन अफसर मन ले लड़य ले कऊनो फायदा नई होवय. जइसने, पुलिस वाला मन दलित मन संग जइसन बेवहार करथें तेन ह 50 बछर बीते बाद घलो बदले नई ये. कर्कटपुर गांव के मुसहर दलित, दीनानाथ वनवासी ये सबला झेल चुके हवय. “का तुमन जानथो के जब कऊनो राजनीतिक पार्टी जेल भरो आंदोलन करथे, त हमर संग का होथे? सैकड़ों कार्यकर्ता मन गिरफ़्तारी देथें. ग़ाज़ीपुर जेल ह पूरा भरजाथे. एकर बाद पुलिस का करथे? वो हा कुछेक मुसहर मन ला धर लेथे. वो मन के ऊपर 'डकैती के योजना बनाय' के आरोप लगाय जाथे. ये मुसहर मन ला जेल भेज दे जाथे. जिहां ये मन ला जेल भरो आंदोलन मं गिरफ़्तार लोगन मन के हगे-मूते अऊ गंदगी ला साफ करे ला परथे. ओकर बाद वो मन ला छोड़ देय जाथे.”
गगरन गांव के दासुराम वनवासी कहिथे, ''हमन 50 बछर पहिले के बात नई करत हवन. ये अभू तक ले होवत हवय. बनेच अकन मन त दू बछर पहिलीच भुगते हवंय.'' अतियाचार के दूसर तरीका घलो हवय. दासुराम ह दसवीं कच्छा पहिली श्रेणी मं पास करे रहिस, अइसने कुछेक मुसहर कर सके हवंय. फेर वो हा सवर्ण गुरूजी अऊ पढ़ेइय्या लइका मन के ताना ला तंग आके कॉलेज जाय ले छोड़ दीस. दुःख के बात त ये आय के ये इंटर कालेज के नांव बाबू जगजीवन राम आय.
शेरपुर ले लहुंटत, हमर गोड़ मन चिखला मं बोजागे रहिन. हमन आगू जाय ला नई सकत रहेन. अइसने मं दलित बस्ती ले बहिर जाय ला धन भीतर जाय अलकरहा हो जाथे. बरसात ह माई रद्दा ला खराब कर दे हवय. इहाँ के सड़क अऊ गली मन मं गंदगी के ढेरी लगे हवय. “ये आय हमर नई दिल्ली के राजमार्ग,'' शिव जगन राम कहिथे.
''इहां के दलित अज़ाद नई यें,'' वो ह कहिथे.'' कऊनो अज़ादी नई, कऊनो ज़मीन नई, कऊनो शिच्छा नई, कऊनो धन नई, कऊनो नौकरी नई, कऊनो स्वास्थ्य नई, कऊनो आस नई. हमर अजादी ग़ुलामी आय.''
येहीच बखत, तहसील दफ्तर मं पूजा चलत हवय.
ये कहिनी ह सबले पहिली टाइम्स ऑफ़ इंडिया के 25 अगस्त , 1997 के अंक में प्रकासित होय रहिस.
ये कड़ी के अऊ कहिनी मन ला पढ़व :
जब 'सालिहान' ह अंगरेज मन ले मचाईस रार
अजादी मं पनीमारा के पइदल सिपाही – 1
अजादी मं पनीमारा के पइदल सिपाही – 2
गोदावरी: पुलिस ल अभिन ले रार मचाय के अगोरा हवय
सोनाखान: जब वीर नारायण दू पईंत मरिस
कल्लियास्सेरी: अजादी के अतके बछर बाद घलो चलत हवय लड़ई
अनुवाद: निर्मल कुमार साहू


text:
कट्टा के नोक म बंदूकधारी लूट लेगे 33 टन सरिया, पुलिस के मुस्तैदी म हथियार समेत पकड़ागे 4 आरोपी..., अंजोर छत्तीसगढ़ी म पढ़व पूरा खबर
अंजोर.रायगढ़। एसपी अभिषेक मीना के दिशा निर्देशन अउ एडिशनल एसपी लखन पटले अउ सीएसपी रायगढ़ अभिनव उपाध्याय के मार्गदर्शन म चक्रधरनगर पुलिस डहर ले लूटपाट के मामला म तुरते कार्यवाही करत चंद घंटा म लूटपाट के आरोपी मन ल लूट के पूरा मशरूका अउ हथियार समेत गिरफ्तार करे गे हावय।
मिले आरो के मुताबिक रतिहा एमएसपी फैक्ट्री पार्किंग म ट्रेलर के भीतर सोवत ड्रायवर म चार अज्ञात आरोपी देशी कट्टा अडाके, मारत पीटत ट्रेलर म लोड 33 टन सरिया (छड़) समेत ट्रेलर लूटके खरसिया-रायगढ़ हाईवे तनि भागगे अउ जिहां कुछ आरोपी ड्रायवर ल बंधक रखके ट्रेलर ले 44 क्विंटल सरिया के अन्यत्र ठऊर म डम्प करके घटना कोनो ल नइ बताये के धमकी देके वाहन चालक के छोड़ दिस।
मामला के सूचना मिलते ही थाना प्रभारी चक्रधरनगर निरीक्षक शनिप रात्रे वरिष्ठ अधिकारी मनला अवगत कराके तुरते जिला ले बारह अवइया-जवइया वाला सबो रसता म नाकेबंदी करके अपन सक्रिय सूचनातंत्र के जरिये अपहरणकर्ता के पता लगाये अउ एक बड़े लूट के घटना के सफलतापूर्वक चंद घंटा के भीतर पटाक्षेप करके आरोपी मन ले लूट के पूरा मशरूका, घटना म प्रयुक्त हथियार, बाइक, रॉड, मोबाइल के जप्ती करके आरोपी मन के गिरफ्तार करके रिमांड म भेजे गे हावय।
आरोपी पीड़ित ड्रायवर राजकुमार सोनी के रिपोर्ट म अप.क्र. 534/2022 धारा 365, 397 IPC म गिरफ्तार करके न्यायिक रिमांड म भेजे गे हावय। आरोपी मन के पतासाजी, गिरफ्तारी के टीम म निरीक्षक शनिप रात्रे थाना प्रभारी चक्रधरनगर, उप निरीक्षक दिनेश बोहिदार, प्रधान आरक्षक लोमश राजपूत, हेम प्रकाश सोन, दिलीप भानु, आरक्षक चंद्र कुमार बंजारे, विक्कू सिंह ठाकुर, सुशील यादव, श्याम साहू, चुडामणी गुप्ता के प्रमुख भूमिका रेहे हावय। आरोपी मन ले पूछताछ म चोरी के अपराध के जानकारी मिले हावय, आरोपी मन के आपराधिक रिकार्ड के संबंध म उंकर मूल निवास थाना ले जानकारी ले जात हावय।
गिरफ्तार आरोपी-


text:
छत्तीसगढ के मैदानी भाग म प्रचलित संस्कृति म वइसे तो किसम-किसम के रोटी-पिठा बनाए जाथे, फेर ठेठरी अउ खुरमी के अपन अलगेच महत्व हे। इहां के जम्मो तीज-तिहार म इंकर कोनो न कोनो रूप म उपयोग होबेच करथे। एकर असल कारन का आय? सिरिफ खाए-पीए के सुवाद के अउ कुछू बात?
जोहार इहां के मूल संस्कृति के एक भावात्मक रूप आय, जइसे के ठेठरी-खुरमी आय..
छत्तीसगढ के मैदानी भाग म प्रचलित संस्कृति म वइसे तो किसम-किसम के रोटी-पिठा बनाए जाथे, फेर ठेठरी अउ खुरमी के अपन अलगेच महत्व हे। इहां के जम्मो तीज-तिहार म इंकर कोनो न कोनो रूप म उपयोग होबेच करथे। एकर असल कारन का आय? सिरिफ खाए-पीए के सुवाद के अउ कुछू बात? असल म ए इहां […]


text:
कोरिया। जिला के सोनहत बिकासखंड म एक सिक्छक के दबंगई के मामला आगु आइस हे। मामला बदरा गांव के हे जिहां माध्यमिक साला म पदस्थ एक सिक्छक अशोक पुरी ह अपन प्रभाव ले स्कूल के खेल मैदान के संग ही गांव के गोचर गोठान भुंइया म कब्जा जमा ले हे। आरोपी सिक्छक ह पइसा के बल म सरकारी कर्मचारी मन के मिलीभगत ले माध्यमिक शाला के मैदान अपन भाई के नाव म लिखवा दे हे। सिक्छक के ये करतूत के सिकायत ग्रामीन मन कलेक्टर ले करत हुए कार्रवाई के मांग करिन।
सिक्छक के दबंगई …खेल मैदान – गोचर गोठान भुंइया म करिस कब्जा
कोरिया। जिला के सोनहत बिकासखंड म एक सिक्छक के दबंगई के मामला आगु आइस हे। मामला बदरा गांव के हे जिहां माध्यमिक साला म पदस्थ एक सिक्छक अशोक पुरी ह अपन प्रभाव ले स्कूल के खेल मैदान के संग ही गांव के गोचर गोठान भुंइया म कब्जा जमा ले हे। आरोपी सिक्छक ह पइसा के […]
Related Posts
Nothing found!
It looks like nothing was found here!


text:
दुर्ग। रेंज के आईजी ह बॉर्डरलेस पुलिसिंग ल बेहतर बनाए बर नवा गाइडलाइन बनाइस हे। एकर तहत कउनो भी थाना प्रभारी ल कउनो भी कार्रवाई करे बर होही त ओ क्षेत्र के थाना प्रभारी ल अब खाली सूचना दे बर होही। एकर तहत कहुं भी या कउनो भी पीड़ित अगर थाना म सिकायत लेके आथे त ओला थाना के पुलिस संबंधित थाना ल फोन करके आगु के कार्रवाई खुद भी कर सकत हे या फेर जीरो एफआईआर लिखके संबंधित थाना ल कार्रवाई बर मामला बढ़ा सकत हे। एकर बर जम्मो थाना म निर्देस जारी कर दे गए हे।
दुर्ग रेंज म बॉर्डरलेस पुलिसिंग ल बेहतर बनाए बर नवा गाइड लाइन
दुर्ग। रेंज के आईजी ह बॉर्डरलेस पुलिसिंग ल बेहतर बनाए बर नवा गाइडलाइन बनाइस हे। एकर तहत कउनो भी थाना प्रभारी ल कउनो भी कार्रवाई करे बर होही त ओ क्षेत्र के थाना प्रभारी ल अब खाली सूचना दे बर होही। एकर तहत कहुं भी या कउनो भी पीड़ित अगर थाना म सिकायत लेके आथे […]
Related Posts
Nothing found!
It looks like nothing was found here!


text:
भाटापारा। नगर के सासकीय अस्पताल म स्वास्थय सेवा भगवान भरोसा चलत हे। कहे बर तो इहां के अस्पताल ल सिविल अस्पताल के दर्जा तो मिल गए हे फेर असुविधा अऊ खामी काकरो ले छुपे नइ हे। आलम ये हे कि 100 बिस्तर वाला अस्पताल म रेबिज के इंजेक्शन नइ हे, इहा पिये बर साफ पानी नइ मिलत हे त सही बेरा म अस्पताल म खून मिले के बात ल तो छोड़ ही दौ। प्रसासन के अइसन असुविधा ह अभु तक कई लोगन मनके जान ले लेहे। एती अस्पताल के ये हालत ल लेके BMO डॉक्टर राजेश अवस्थी ह कैमरा के आगु कछु भी कहे ले मना कर दिस। दुसर कोती BJP बिधायक शिव रतन शर्मा ह अपन तारीफ करत कहिस कि- मोर कोसिस के कारन हि एला सिविल अस्पताल के दर्जा मिलिस हे। जब असुविधा के बारे म पुंछे गिस त बिधायक जल्दी ही सब ठीक करे के भरोसा दिलाइस…।
भाटापारा अस्पताल चलत हे भगवान भरोसा.. न दवा हे, न पानी…
भाटापारा। नगर के सासकीय अस्पताल म स्वास्थय सेवा भगवान भरोसा चलत हे। कहे बर तो इहां के अस्पताल ल सिविल अस्पताल के दर्जा तो मिल गए हे फेर असुविधा अऊ खामी काकरो ले छुपे नइ हे। आलम ये हे कि 100 बिस्तर वाला अस्पताल म रेबिज के इंजेक्शन नइ हे, इहा पिये बर साफ पानी […]
Related Posts
Nothing found!
It looks like nothing was found here!


text:
ये हा 1998 के हिट फिलिम, अ बग्स लाइफ़ के जांवर जोड़ी बरोबर आय. हॉलीवुड के मुंदल फिलिम 'फ्लिक' चांटी ह अपन राज के हजारों चींटी मन के दुश्मन – फफा कीरा मन ले बचाय बर बहादुर लड़ाका मन के सेना तियार करे के कोसिस करथे.
भारत मं सही जिनगी मं एकर बरोबर कलाकार मन के संख्या कतको खरब मं हवय, जेन मं 130 करोड़ मनखे हंवय. ये बछर मई महिना मं कतको फफा कीरा गोहड़ी आइस अऊ हरेक गोहड़ी मं लाखों फफा कीरा रहिन. देश के कृषि आयुक्त के कहना आय ये फफा कीरा मन बिहार, गुजरात, मध्य प्रदेश, राजस्थान, और उत्तर प्रदेश में एक लाख एकड़ मं खड़े फसल सफाचट कर दिन.
अकास ले आके हमला करैय्या ये मन कोनो सीमा सरहद नई मानय.संयुक्त राष्ट्र के खाद्य अऊ कृषि संगठन (एफ़एओ) के मुताबिक, पश्चिम अफ्रीका ले भारत तक ये फफा कीरा मन 30 देश मं, 1 अरब 60 लाख वर्ग किलोमीटर मं मऊजूद हवंय. अऊ फफा कीरा मन के छोट अकन गोहड़ी 1 वर्ग किलोमीटर मं करीब 4 खरब सदस्य मन संग एक दिन मं ओतके खा सकत हवय जतके 35 हजार लोगन मन, 20 ऊंट धन 6 हाथी खाथे .
ये मं कोनो अचरज के बात नई ये के राष्ट्रीय टिड्डी चेतावनी संगठन के सदस्य रक्षा, कृषि, गृह, विज्ञान अऊ प्रौद्योगिकी, नागरिक उड्डयन, अऊ संचार मंत्रालय ले आथें .
फेर ये फिलिम के कहिनी मं फफा अकेल्ला खलनायक नई ये, काबर लाखों-करोड़ों कीरा मन मं बने संतुलन ला खतरा मं डाल दे गे हवय. भारत मं कीटविज्ञानी अऊ आदिवासी समेत कुछु किसान ये कीरा ला बइरी मन के संग अऊ कभू–कभू बिदेसी मान के एके लाइन मं राख देवय हवंय. फसल के लाभकारी कीरा मन घलो तब बइरी बन सकत हवंय जब जलवायु परिवर्तन ह ओकर रहे के ठऊर-ठिकाना ला बरबाद करत होय.
चांटी मन के कतको किस्म मन ख़तरनाक कीरा बन गे हवंय, झींगुर मन नवा इलाका मं हमला करत हवंय, आरी मुंह वाले डिंयार मन अँधेरा जंगल ले निकल के बने लकरी मन ला खावत हवंय, अऊ मंदरस माछी के अबादी कमती होवत जात हवय अऊ बतरकिरी मन बिना मौसम दिखत हवंय, एकर सेती जम्मो जियत परानी के खाय के हा संकट मं परगे हवय. इहाँ तक ले नरम लाल-धब्बे वाले जेज़ेबेल तितलि मन उदती हिमालय ले बुड़ती हिमालय के माझा मं तेजी ले बगरत हंवय, नव इलाका मं कब्जा जमावत जात हवंय, अऊ मुंदल किसिम के प्रजाति मन ला खदेरे मं लगे हंवय. ये ढंग ले भरत के जम्मो इलाका हा कुरुछेत्र बन गे हवय.
देसी कीरा मन के घटत आबादी सेती मध्य भारत के मंदरस झरैय्या मन ला नुकसान होवत हवय. मध्य प्रदेश के छिंदवाड़ा ज़िला के 40 बछर के भारिया आदिवासी, बृज किशन भारती कहिथे, “एक बखत रहिस जब हमन डोंगरी के पखना मं लटके मंदरस माछी के सौ-सौ गुड़ा देखत रहेन, आज वो मन ला खोजे ला मुस्किल आय."
वोकर समेत श्रीझोत गांव के मंदरस झरैय्या दीगर मन–जेन मन गरीबी रेखा ले निचे गुजर बसर करथें-मंदरस बर पास के डोंगरी के चट्टान मन मं चढ़थें, फेर वोला 7 कोस दुरिहा तामिया ब्लॉक के हफ्ता मं लगैइय्या बजार मं बेंचथें. वो मन एकर बर बछर भर मं दु पईंत (नवंबर-दिसंबर अऊ मई-जून) घर ले निकलथें अऊ कतके दिन वो मन के खेत मं ही गुजर जाथे.
वो मन के मंदरस के दाम 10 बछर मं 60 रुपिया ले बाढ़ के 400 रुपिया किलो पाछू हो गे हवय. फेर, बृज किशन के 35 बछर के भाई जय किशन बताथे, तब हम सब मन ला उहाँ ले 25-30 किलो मंदरस मिल जावत रहिस, अब हमर किस्मत साथ देथे त10 किलो मिल पाथे. जंगल मं जामुन, बहेड़ा, आम, अऊ साल जइसन रुख मन कम हो गे हवय. कम रुख के मतलब आय कम फूल अऊ मंदरस माछी, अऊ दीगर कीरा मन बर खाय मं कमती यानि मंदरस झरैय्या मन के कम कमई.
सिरिफ फूल मन के कमी ह चिंता के बिसय नई आय, बेंगलुरु के नेशनल सेंटर फॉर बायोलॉजिकल साइंसेज़ के डॉक्टर जयश्री रत्नम कहिथे, हमन कीरा अऊ फूल मन के समे मं तालमेल मं कमी - फेनोलॉजिकल असिंक्रोनी – देखत हवन. कतको रुख-रई मन बर समशीतोष्ण इलाका मं वसंत रितु मं जल्दी सुरुवात होथे. तेकर सेती जल्दी फूल आ जाथे, फेर परागण करैइय्या कीरा मन के जनम वो बखत मं नई होय रहय. एकर मतलब ये आय के वो कीरा मन ला तेन बखत खाय ला नई मिलय जेन बखत वो मन ला एकर जरूरत रथे. ये सब मऊसम परिवर्तन के सेती हो सकत हवय. डॉक्टर रत्नम एनसीबीएस के वन्यजीव जीव-विज्ञान अऊ संरक्षण कार्यक्रम के सहायक निदेशक घलो आय.
जइसने के डॉक्टर रत्नम कहिथे, “कीरा मन के सीधा असर हमर खाद्य सुरक्षा मं परथे, फेर हमन जतक मया अपन दुधारू मवेशी मन ले करथन, ओतकी कीरा मन ले नई करन.”
*****
मध्य प्रदेश के होशंगाबाद जिला के कटियादाना बस्ती के रहैय्या 52 बछर के रंजीत सिंह मर्सकोले बताथे, “मोर जाम के रुख मं ही नहीं, फेर आंवला अऊ मऊहा के रुख मं घलो कमती फल धरत हवय. चार के रुख त कतक बछर ले फलत नई ये." गोंड आदिवासी किसान रंजीत, पिपरिया तहसील के मटकुली गांव के तीर अपन नो एकड़ ज़मीन मं गहूँ अऊ चना कमाथे.
रंजीत सिंह कहिथे, “जब मंदरस माछी कम होंही,त फूल अऊ फल कम धरही."
हमर खाद्य सुरक्षा ह चांटी, मंदरस माछी, माछी, दतैइया, बाज पतंगा, तितली, भौंरा जइसन देशी कीरा अऊ परागन मं मदद करैय्या दिगर कीरा मन के पांखी अऊ गोड़, सूंड अऊ मेछा मं आसरित हवय. जइसन के एफ़एओ बुलेटिन हमन ला बताथे, दुनिया भर मं अकेल्ले मंदरस माछी मन के 20,000 ले जियादा किसम के संगे संग चिरई, चमगादड़ अऊ दीगर जानवर मन परागन मं मदद करथें. खाय के सब्बो फसल के 75 फीसदी अऊ जंगल के सब्बो रुख-रई के 90 फीसदी परागन ये मन ऊपर आसरित हवय. दुनिया मं एकर ले प्रभावित फसल के एक बछर के दाम 2 खरब 35 अरब ले 5 खरब 77 अरब (235 ले 577 बिलियन डॉलर) तक ले नापे गे हवय.
हमर खाद्य सुरक्षा ह चांटी, मंदरस माछी, माछी, दतैइया, बाज पतंगा, तितली, भौंरा जइसन देशी कीरा अऊ परागन मं मदद करैय्या दिगर कीरा मन के पांखी अऊ गोड़, सूंड अऊ मेछा मं आसरित हवय
फसल मन के परागण मं बड़े हिस्सा रखैय्या कीरा मन जंगल ला बने रखे मं मदद करथें, काबर वो मन लकरी अऊ परे गिरे चीज ला खत्म करथें, माटी मं उलट-पुलट करथें अऊ बीजा ला बहिर कर देथें. भरत मं, लाखों-करोड़ों आदिवासी अऊ दिगर मन जंगल तीर के 170,000 गांव मं बसे हवंय, जिहाँ ले वो मन जलाय बर लकरी अऊ जंगल के उपज ला हासिल करथें, जेन ला बऊरथें धन बेचथें. ये ला छोड़ देस मं मवेशी के अबादी 53 करोड़ 60 लाख (536 मिलियन) हवय, जेन मन मं जियादा करके चारा बर जंगल मन के आसरा हवय.
एक ठन रुख तरी बइठे विजय सिंह के भंइसा मन ओकर आसपास चरत हवंय, विजय सिंह कहिथे, “जंगल मरत हवय." पिपरिया तहसील के सिंगनमा गांव के ये 70 बछर ले जियादा उमर के सियान गोंड किसान करा 30 एकड़ जमीन हवय, जेन मं कभू चना अऊ गहूँ कमात रहिस. कुछेक बछर बर ये जमीन ला बीन जोत के परे रहन दिस. “पानी या तो बहुतेच जियादा गिरथे अऊ जल्दी खत्म हो जाथे धन जमीन ह बने करके भीजे नई पाय.” वो हा कीरा मन ला घलो धियान दे हवय, “पानी नई ये, त चांटी मन अपन घर कइसे बनाहीं?”
पिपरिया तहसील के पचमढ़ी छावनी इलाका मं, 45 बछर के नंदू लाल धुर्वे हमन ला गोल बामी ला दिखाथे. बामी बर नरम माटी अऊ ओद्दा जगा के जरूरत होथे, फेर अब सरलग बरसात नई होवत हवय अऊ मऊसम ह गरम हो गे हवय, तेकर सेती अब ये ह सायदे दिखय.
गोंड आदिवासी समाज के अऊ माली के बूता करैय्या धुर्वे ह अपन इलाका के बनेच जानकारी रखथे. वो ह कहिथे, “बिन मौसम जाड़ धन बरसात – बहेच जियादा अऊ बहुतेच कम - के सेती फूल मन अइला जाथे. एकर कारन फलवाला रुख कमती फलथे अऊ कीरा मन ला खाय बर कमती मिलथे.”
सतपुड़ा रेंज मं 1,100 मीटर के ऊंचाई मं बसे पचमढ़ी, राष्ट्रीय उद्यान अऊ बाघ अभयारण्य वाला यूनेस्को संरक्षित जगा (बायोस्फीयर रिज़र्व) आय. मैदानी इलाका के बनेच अकन रहैय्या मन घाम ले बचे बर हर बछर मध्य भारत के ये पहाड़ी मं आथें. फेर धुर्वे अऊ विजय सिंह के कहना आय के ये इलाका ह घलो अब गरम होय ला धरे हवय - अऊ ये मन के कहे के कतको सबूत मऊजूद हवय.
ग्लोबल वार्मिंग ऊपर न्यूयॉर्क टाइम्स के एक ठन इंटरैक्टिव पोर्टल के आंकड़ा ले पता चलथे के 1060 मं पिपरिया के एक बछर मं तापमान 157 दिन तक ले 32 डिग्री धन ओकर ले जियादा रहिस. आज तऊन गरम दिन के संख्या बढ़के 201 हबर गे हवय.
किसान अऊ वैज्ञानिक, दूनो के कहना आय के ये बदलाव के सेती कतको प्रजाति मं ला नुकसान पहुचंत हवय अऊ वो मन नंदावत जात हवंय. जइसने के एक ठन एफ़एओ रिपोर्ट मं चेताय गे हवय: “दुनिया भर मं प्रजाति मन के नंदाय के दर ह मइनखे के दखल के सेती समान्य ले 100 ले 1,000 गुना जियादा हवय.”
*****
छत्तीसगढ़ के नारायणपुर ज़िला के छोटेडोंगर हप्ता भरैइय्या हाट मं गोंड आदिवासी मुन्नीबाई कचलन हमन ला बताथे, “मोर करा आज बेंचे ला माटा (चापड़ा) नई ये.” 50 बछर के मुन्नीबाई नानकुन के उमर ले बस्तर के जंगल ले घांस अऊ माटा लावत हवय. ओकर घरवाला ये दुनिया मं नई ये, अऊ ओकर 4 झिन नोनी हवंय. ओकर करा इहाँ ले 3 कोस दुरिहा रोहताद गांव मं दू एकड़ जमीन हवय, जेन मं खेती करके ओकर गुजर बसर होथे.
बजार मं वो ह बोहारी के घांस, माटा (चापड़ा) अऊ कभू कभार चऊर बेच के 50-60 रुपिया नगदी जमा करे के कोसिस करथे जेकर ले जरूरी चीज बिसोय सके.वो हा बताथे, थोकन माटा बेचे ले वोला 20 रुपिया मिल जाथे. फेर जेन दिन हमर वोकर ले भेंट होय रहिस तेन दिन वोकर करा बेचे बर माटा नई रहिस, सिरिफ बोहारी के घांस रहिस.
मुन्नी कहिथे, “हमन हलैंगी (माटा/चापड़ा) ला खाथन.एक बखत रहिस जब हम माई लोगन मन ला सुभीता ले मिल जावत रहिस, अब ये मन बहुतेच कम बांचे हवंय अऊ ये मन सिरिफ लम्बा रुख मन मं मिलथें, जेन ला धरना मुस्किल हो जाथे. वो ला धरे के कोसिस मं मरद मन ला लग सकत हवय.”
भारत मं हमन अपन आँखी आगू कीरा मन के सरबनास होवत देखत हवन.एनसीबीएस के एसोसिएट प्रोफ़ेसर डॉक्टर संजय साने कहिथे, कीरा महत्तम प्रजाति मन आंय. वो मन नंदा जाही त पूरा सिस्टम भसक जाही. संजय वन्यजीव इलाका के दू ठऊर – एक मध्य प्रदेश के पचमढ़ी मं अऊ दूसर कर्नाटक के अगुम्बे मं - बज पतंगा ऊपर नजर धरे अध्ययन करत हवय. वो ह बताथे, “वनस्पति, खेती के तरीका अऊ तापमान मं परिवर्तन ले सब्बो प्रजाति के कीरा मन मं गिरावट आत हवय, पूरा अबादी नंदावत जात हवय.”
ज़ूलॉजिकल सर्वे ऑफ़ इंडिया (ज़ेडएसआई) के निदेशक डॉक्टर कैलास चंद्रा कहिथे, “कीरा मन गर्मी ला कुछेक सीमा तक ले सहन कर सकथें. इहाँ तक के 0.5 डिग्री सेल्सियस के मामूली वृद्धि घलो वोमन के रहे-बसे के के ढंग ला हमेसा बर असंतुलित अऊ बदल दे सकत हवय.” पाछू के 30 बछर ले ये कीटविज्ञानी ह झींगुर मं 70 फिसदी के कमी दरज करे हवय. जेन ह तितली अऊ बाज पतंगा के संग, प्रकृति संरक्षण बर अंतर्राष्ट्रीय संघ (आईयूसीएन) के रेड लिस्ट मं ‘विलुप्ति की कगार पर’ के रूप मं चिन्हा दे गे हवय. डॉक्टर चंद्रा कहिथे, “दवई (कीटनासक) के बहुतेच उपयोग सेती ये ह हमर माटी अऊ पानी में घुल-मिल गे हवय, जेकरे सेती देशी कीरा, जलीय कीरा, अऊ जम्मो अनोखा प्रजाति मन नंदागे हवंय, अऊ हमर कीट जैव-विविधता खत्म हो गे हवय."
मध्य प्रदेश के तामिया तहसील की घातिया बस्ती निवासी मवासी समाज के आदिवासी किसान, 35 बछर के लोटन राजभोपा बताथे, जुन्ना कीरा मन गायब होगे हंवय, फेर हमन नवा कीरा मन ला देखत हवन. वो मन अतका संख्या मं आथें के पूरा फसल सफाचट कर सकत हंवय. वो हा कहिथे, हमन वो मन ला एक ठन नांव दे हवन - ‘भिन भीनी’. ये नवा कीरा मन बहुतेच खराब आंय, दवई (कीटनासक) छिंचे ले कतको गुना जियादा बाढ़ जाथें.”
उत्तराखंड के भीमताल मं तितली अनुसंधान केंद्र के संस्थापक, 55 वर्षीय पीटर स्मेटाचेक के लंबा बखत ले मानना आय के हिमालय मं ग्लोबल वार्मिंग के सेती एकर बुड़ती हिस्सा मं ओद्दा अऊ गरमी बढ़त हवय. एकरे बर जेन जलकल्ला पहिले सुक्खा अऊ ठंडा होवत रहिस अब गरम अऊ ओद्दा हो गे हवय. अऊ एकर सेती बुड़ती हिमालय के तितली के प्रजाति मन (जेन मन गरम अऊ ओद्दा जलवायु के आदी हवंय) उदती हिमालय कोति आ गे हवंय अऊ अपन बासा बनाय ला सुरु कर दे हवंय.
पृथ्वी के 2.4 फीसदी जमीन के संग भारत हा जैव-विविधता के परमुख केंद्र आय, फेर इहाँ एकर 7 ले 8 फीसदी प्रजाति मनेच हवय. ज़ेडएसआई के डॉक्टर चंद्रा बताथे के दिसंबर 2019 तक भारत मं कीट प्रजाति मन के संख्या 65,466 रहिस. हालाकि, “ये ह परम्परा ले चलत अनुमान आय. संभावित आंकड़ा कम से कम 4-5 गुना जियादा हवय. फेर कतको प्रजाति मन रिकॉर्ड करे ले पहिले नंदा जाही.”
*****
पटियाला के पंजाबी विश्वविद्यालय के विकासवादी जीवविज्ञानी अऊ भारत के ऐंट मैन के नांव ले परसिद्ध डॉक्टर हिमेंदर भारती कहिथे, “जंगल के कटाई अऊ कमती होय के संग जलवायु परिवर्तन सेती वो मन के घर उदरत जावत हवय. चांटी मन दीगर हड्डी वाले जिव के बनिस्पद जियादा सूक्ष्मता ले तनाव के जवाब देथें, अऊ इलाका मन के अऊ प्रजाति मन के भिन्नता मं बदलाव ला नापे के बहुत उपयोग करे जाथे.”
डॉक्टर भारती, जेन ह विश्वविद्यालय मं प्राणी विज्ञान अऊ पर्यावरण विज्ञान विभाग के मुखिया हवंय तेन ला भारत मं चांटी मन के 828 वैध प्रजाति मन के अऊ उप-प्रजाति मन के की पहली सूची बनाय के श्रेय दे जाथे. वो हा चेताथे के, “आक्रामक प्रजाति मन तेज़ी ले बदलाव के हिसाब ले हो जाथें अऊ देसी प्रजाति ला बहिर करत हवंय. वो मं सब्बो इलाका मं अपन खूंटा गाड़ लिहीं.”
50 बछर के मवासी आदिवासी पार्वती बाई महसूस करथे के बदमास कीरा मन जीतत हवंय. होशंगाबाद ज़िला के अपन गांव पगारा मं वो हा कहिथे,अब हमन ये ‘फुंदी कीरा ’ला देखत हवन.पाछू बछर ये मन मोर एक एकड़ मं लगे धान का बड़ अकन हिस्सा सफाचट कर दे रहिन. ओकर अनुमान आय के वो सीजन मं वोला करीब 9,000 रुपिया के नुकसान होय रहिस.
पार्वती बाई ले हजार किलोमीटर दुरिहा दक्षिण भारत के नीलगिरि पर्वत माला मं, वनस्पतिशास्त्री डॉक्टर अनीता वर्गीस के आकलन आय हवय: “देशी समुदाय ये बदलव ला सबले पहिली गम पा जाथें.” नीलगिरि मं कीस्टोन फाउंडेशन के उप-निदेशक अनीता बताथें के “केरल मं मंदरस झरैइय्या मं देखिन के एशियाई मंदरस माछी (एपिस सेराना) जमीन ला छोड़ के रुख मन के खोह मं गुड़ा बनावत हवंय. जेकर सेती वो मन सिकारी भलुवा अऊ माटी मं बढ़त गरमी ला जिम्मेवार मानिन.परंपरा ले मिले ग्यान रखैय्या समाज अऊ वैज्ञानिक मन ला एक दूसर ले बात करे के तरीका खोजे ला परही.”
नीलगिरि मेहिच,कट्टुनायकन आदिवासी समाज के 62 बछर के कांची कोइल, अपन बालपन के रतिहा ला उजास देवेइय्या जुगजुगी कीरा ला उछाह लेके कहिथे, जुगजुगी कीरा रुख मं रथ जइसने दिखत रहय, जब मंय नानकुन रहेंव, वो मन अब्बड़ अकन आवत रहिन अऊ रुख मन सुंदर लगय.अब वो जियादा नजर नई आवत हवय.
वोती, छत्तीसगढ़ के धमतरी ज़िला के जबर्रा जंगल मं 50 बछर के गोंड आदिवासी किसान विशाल राम मरकाम, जंगल के मऊत ले दुख जतावत कहिथे, “ज़मीन अऊ जंगल के भविष्य अब मइनखे के हाथ मं हवय. हम आगि धरा देथन, खेत मं अऊ पानी मं डीएपी छींचथन. जहरीला वाला पानी पी के हर बछर मोर 7-10 बड़े मवेशी मर जाथें. मछरी अऊ चिरई-चिरगुन मन जिये नई सकत हवंय त छोटे कीरा मन कइसे बांचहीं?”
कवर फ़ोटो: यशवंत एचएम
ये कहिनी के लिखैय्या ह कीमती योगदान देय बर मोहम्मद आरिफ़ ख़ान, राजेंद्र कुमार महावीर, अनूप प्रकाश, डॉ सविता चिब, और भारत मेरुगु के आभार जतावत हवय. उदार भावना ले अपन विचार देय बर फॉरेंसिक कीटविज्ञानी डॉक्टर मीनाक्षी भारती के घलो आभारी हवय
पारी के जलवायु परिवर्तन मं केंद्रित राष्ट्रव्यापी रिपोर्टिंग के प्रोजेक्ट , यूएनडीपी डहर ले समर्थित पहल के हिस्सा आय, जेकर ले आम मनखे के बात अऊ ओकर अनुभव ले पर्यावरण मं होवत बदलाव मं ला दरज करे जाथे .
ये लेख ला फेर ले प्रकाशित करे ला चाहत हवव? त किरिपा करके [email protected] ला लिखव अऊ ओकर एक कॉपी [email protected] ला भेज देव
अनुवाद: निर्मल कुमार साहू


text:
सुकमा । ये सड़क देश के सपूत मन के लहू के करजदार हे, ये सड़क म कखरों बेटा, पति अउ पिता के खून बहे हवय। शहीद के नाम म ये पुकारे जात हे, लेकिन बेशरमी अउ बेदिली देखव जे शहीद मन के सांस उखड़ीस विकास के नाम म, उही सड़क कइसे उखड़ गे हे। देखव कइसे नक्सली मन के पंजा म बैइठके हमार जवान काम करवात हे अउ अफसर मन के नजरअंदाजी उंखर जिंदगी ले खेलत हे।
बस्तर म सड़क निरमान के नाम म बड़का खेल चलत हे। अधिकारी अउ ठेकेदार मन मिलके सड़क निरमान म भारी भ्रष्टाचार करत हे। जे सड़क मन के सुरक्षा म जवान मन अपन जान गंवा दीस। आज उंही सड़क मन ल मरम्मत के दरकार हो गे हे। यानी मरम्मत बर फेर जवान मन के तैनाती हो ही। फेर नक्सली हमला के डर बने रही।
सीएम के आंख म अफसर मन ह झोकीस धूल …
लोकसुराज अभियान के तीसरे चरण म प्रदेश के मुख्यमंत्री ह सुकमा जिला के इंजरम म बाइक म सवार होके नेशनल हाईवे के जायजा ले रहिस हे। अउ सराहना करिस । लेकिन एंखर पीछू के सच्चाई कुछु अउ निकल लिस।
इंजरम-भेज्जी सड़क ल मुख्यमंत्री रमन सिंह ह इंस्पेक्टर जगजीत सिंह के नाव म दिस हे। मुख्यमंत्री के दउरा ल देखत हुए अधिकारी मन ह जरजर हालत म आए ये सड़क ल रातों-रात चमका दिस। मुख्यंमत्री घलोक सोचिस कि वाकई म उंखर कार्यकाल म नक्सल क्षेत्र म विकास होवत हवय। ए तरह ले अफसर मन ह मुख्यमंत्री के आंख म ही धूल झोंक दीस।
लोक निर्माण विभाग ह बनाइस हे सड़क ल
इंजरम ले भेज्जी के दूरी करीब 18 किमी हवय । पहिली सात किलोमीटर के सड़क ल लोक निर्माण विभाग ह बनाइस हे । एती 8 किमी ले भेज्जी तक पुलिस हाउसिंग बोर्ड ल जुम्मेदारी सौंप गे गिस। इंजरम शून्य ले 7 किमी सड़क के लागत एसओआर दर ले 45 प्रतिशत अधिक हे अउ एखर कुल लागत 4 करोड़ हे। लेकिन अगर आप मन ह सड़क ल देख हूं तव कहीं ले अइसे नइ लगय कि ये सड़क के लागत म करोड़ो खरच करे गेहे।
अधिकारी मन ह सीएम घलोक नइ बख्शीस
ये सड़क के नाव शहीद इंसपेक्टर जगजीत सिंह के नाव म रखे गेहे हे। सीएम जब जायजा ले बर पहुंचिस तव शुरू के डेढ़ किलो मीटर के सड़क ल डामर के काली चादर ले चमका दे गिस। उँखर बाद के सड़क पूरी तरह ले उखड़ गे हे अउ अब सड़क म चढ़ाए गे डामर ह निकालत जात हे। ये सड़क के निर्माण 2014 म शुरू करे गिस हे। 8 माह के अवधि म ये पूरा कर ले गिस। सड़क निरमान म बरते गे घटिया समागरी के वजह ले सड़क तुरंते जर्जर हो गे अउ अब दूबारा मरम्मत कराए जाही।
कोन हे शहीद इंस्पेक्टर जगजीत सिंह
शहीद इंस्पेक्टर जगजीत सिंह कोटला श्राफ गांव जिला गुरदासपुर पंजाब के रहइया रिहिस हे। उँखर परिवार म पत्नी अउ दो बच्चा हवय । जगजीतसिंह ह सीआरपीएफ म 20 मार्च 2001 ले कांस्टेबल के पद पर भरती होए इस हे। 2015 म इंस्पेक्टर पद म पदोन्नत होके 219वीं बटालियन इंजरम म पदस्थ होइस। इंजरम-भेज्जी सड़क के निरमान के दउरान सुरक्षा व्यवस्था म जगजीत सिंह के महत्वपूर्ण भूमिका रिहिस हे। एखरे सेवाकाल व सुपरविजन म ये सड़क के निरमान म बम बरामद करे गिस। इहीं रद्दा म सुरक्षा के दउरान 11 मार्च 2017 के हमला म संगघरस करत हुए जगजीत सिंह शहीद होगे। सरकार ह ये रोड के नाव जगजीत सिंह के नाम म रख दिस।
‘दोबारा बना ही सड़क ह’
समबनधित जुम्मेदार मन ले जब येखर बारे म बात करे गिस तव उमन ह दुबारा सड़क बन जाही कहिके मामला ल टाल दिस। सड़क तो बन जाही गी लेकिन का अधिकारी मन ह शहीद के परिवार मन के दरद कम कर पाही? ये सवाल खड़े हे।


text:
Description
digital voter id action file, Only 5-second डिजिटल वोटर कार्ड अब सिर्फ एक click में बनाए PVC card साइज़ में और print करे digital voter id adobe photoshop 7.0 All version action file ये action फाइल सभी adobe photoshop version में काम करेगा एक बार डाउनलोड करे लाइफ टाइम काम करे इस One Click Action File से आपका टाइम बहुत ही जादा बचत है, साथ में एक Perfect साइज़ में बना के देता है, आपका वोटर कार्ड तो देर किस बात की अभी डाउनलोड करे
digital voter id action file Only 5-second
5 Ration Card Action File West Bengal
5 New Vaccine certificate Action
new vaccine certificate action
10 Health Card Print A4 Paper One Click
5 ayushman card print


text: ह द म स क स फ ल म ब ल फ ल म english sexy photo kuwari ladki ki blue film sunny leone ki sexy picture hindi sexy movie bf बीएफ सेक्सी चुदाई वाली वीडियो बीएफ सेक्सी हिंदी आवाज में katrina kaif sexy video थ्री एक्स सेक्सी व्हिडीओ ullu web series porn videos सेक्सी करते हुए. हिंदी में बीएफ पिक्चर sunny leone x vid sexsi video xxx ullu web series watch online free mx player kendra lust porn videos इंडियन औरत की चुदाई xxx video korean xxx bf sexy एक्स एक्स एक्स सेक्स वीडियो हॉट ह द म स क स फ ल म ब ल फ ल म hindi dubbed movie download.


text:
रायपुर। आंगनबाड़ी कार्यकता मन ल काम म लौउटे बर अंतिम नोटिस मिले हे है लेकिन आंगनबाड़ी कार्यकर्ता मन ह काम म लौउटे ले इनकार कर दिस हे। प्रदर्शनकारी कार्यकर्ता मन के कहिना हे हमन हड़ताल ल स्थगित नइ करन, अउ मांग के पूरा होवत तक ले आंदोलन ल जारी रखबो। आंगनबाड़ी कार्यकर्ता मन शनिवार के बूढ़ातालाब म थाली पीटके परदर्शन करिस हे। इती नवरात्रि म भजन कीर्तन करके विरोध जताही। उँखर कहना हे कि सरकार अगर ये 50 नोटिस घलो दे ही तव हमन लेय ले इनकार करबो अउ जब तक ले हमार अधिकार हमन ल नइ मिल जाए संघर्ष जारी रखबो।
बूढ़ातालाब म थाली पीट के प्रदर्शन करिस आंगनबाड़ी कार्यकता मन ह
रायपुर। आंगनबाड़ी कार्यकता मन ल काम म लौउटे बर अंतिम नोटिस मिले हे है लेकिन आंगनबाड़ी कार्यकर्ता मन ह काम म लौउटे ले इनकार कर दिस हे। प्रदर्शनकारी कार्यकर्ता मन के कहिना हे हमन हड़ताल ल स्थगित नइ करन, अउ मांग के पूरा होवत तक ले आंदोलन ल जारी रखबो। आंगनबाड़ी कार्यकर्ता मन शनिवार के […]


text:
.
एक दिन एक झन लेखक महाशय के फोन अइस- ‘मोर हाल-चाल पूछिस’.सुख दुःख के सरलग गोठ के बाद मोला किहिस ‘आजकल मेंहा बढ़िया लेख लिखत हंव. लेख अतेक बढिया हे के मोला सोचे बर परत हे के एला कते अखबार/पत्रिका म छपे बर भेजंव. भेजंव के नइ भेजंव. आज के समय म विचार अउ भाव के चोरी-चकारी बाढ़गे हे. तय नइ कर पावत हंव के मेंहा का करंव. मेंहा पूछेंव- अपन रचना ल कहाँ, कहाँ भेजे हो ? स्थानीय अख़बार म ट्राई करो’. लेखक महाशय किहिस-लोकल वाले सोच से मेंहा उबरना चाहत हंव. लोकल के टोटल लोकल सोच होथे. मोर सोच राष्ट्रीय-अन्तर्राष्ट्रीय स्तर ल छूथे’. मेंहा कहेंव-‘महोदय, आप मन त हाई-जम्प वाले आव. अपन स्तर ल झन गिरन देव.भले दुसर ल गिराना परे त गिरा देव.ओला अपन सीढिया बना लेव. आजकल गिरे-हपटे के चांस हर क्षेत्र म दिखत हे. आप गिरे अउ हपटे के खतरा ले मुक्त हो. हाई-लेवल म लेख रवाना कर देव. आपके लेखनी कभू राकेट त कभू मिसाइल के गति ले फरफरावत चलथे. ओला लक्ष्य तक पहुंचना जरूरी है. कभू-कभू बारूदी विचार ह लेखक के खोपड़ी म ब्लाष्ट हो जथे. सावधानी जरूरी हे’.जादा विचार-वान मनखे ले बच के चलव. कतको झन मन साहित्य म घलो मनरेगा के गोदी खनवावत दिख जथें.
भंइस मुड़ी के हाले से प्रेरना
लेखक महाशय किहिस-‘आपके सोच उत्तम हे, सुंदर सोच के दुकाल सबे जगा हे. आपके ऊंचहा सुझाव मोला पहिली बखत मिले हे. आखिर किताब आही तेला जनता त पढ़बे करही न. फेर जनता घलो आजकल बिजी होगे हे. जेन बिजी नइ हें तेंन आलसी हें. उन सुनथे जादा, पढ़थे कम. संचार क्रान्ति के जुग हे. लेखक महाशय किहिस –‘मेंहा चाहत रेहेंव के कोनो अखबार/पत्रिका के संपादक छाप देतिस त बड़ अच्छा होतिस. एक-दु जगा ट्राई करे रेहेंव फेर मोर उच्च-विचार ल उन झेल नइ पाइंन. वापसी होगे..मेंहा कहेंव- सीधा किताब छपवा लेव आजकल जे पाथें तेन खटाखट किताब छपवाथें. साग-भाजी बेचइया से ले के जेल के नेता तक किताब लिख के महान हो जथें. अइसे लागथे के कतको झन पैदायसी लेखक होथें. अउ हाथ म किताब धरे परगट होथें हें. लेखन म समाजवाद हे. भंइस के मुड़ी हलावत देरी हे फेर कविता लिखत म देरी नइ लागे. झट प्रेरना-प्रवाह कैच करके आसु कवि होवइया कम नइ हें. लोग दर्जनों किताब त चुटकी बजावत लिख लेथें. हमर देश म प्रतिभा के सुकाल हे. मोर सुझाव हे के आप सीधा-सीधा किताबे छपवा डरो. ओखर से आपके शोर सुन के कतको संस्था जोरदार पुरस्कार दे के आप ल जीते जी अमर कर देहीं’.
Bhanupratappur By-Election : भानुप्रतापपुर उपचुनाव के लिए Voting जारी, 3 बजे तक होगा वोटिंग
Top Headlines: गांव से शहर तक हर ख़बर पर पैनी नज़र | देखिए '25 सेकेंड में ख़बर' | News18 MP CG
Annadata | प्रदेश के मंडियों में प्रमुख फसलों के क्या है बाजार भाव? |Farming News | Agriculture News
Poultry Farming | जानिए कैसे करें Broiler Chickens और उनके चूजों की देखरेख | Annadata। Hindi News
MP News : Minister Vishwas Sarang ने स्वीकार किया Kamal Nath का Challenge, कही ये बड़ी बात। Congress
Annadata | मौसम पूर्वानुमान के आधार पर किसानों को कृषि सलाह,जानें कैसा रहेगा मौसम | Weather| Farming
Bhanupratappur By-Election Voting : Brahmanand Netam ने डाला वोट, कहा-'भानुप्रतापपुर में खिलेगा कमल'
Weather : भोपाल दिन में गर्म रात में ठंडा, अब कैसा पड़ेगी सर्दी और क्यों? जानिए प्रदेश के मौसम का हाल
Bhanupratappur By-Election में Record Voting, 8 दिसंबर को होगी Votes की गिनती | CG Latest News
Gariaband News: CM Bhupesh Baghel अधिकारियों के साथ करेंगे समीक्षा बैठक,विकास कार्यों का लेंगे जायजा
MP News : शिवराज कैबिनेट में इन अहम प्रस्ताव को मिलेगी मंजूरी? । Shivraj Cabinet Meeting News
पांच किताब छपगे : खोपड़ी खपगे !!
लेखक महाशय किहिस-‘ इही बात म सार हे’. . वइसे मोर पांच ठन किताब छप चुके हे. छठवां छप के अवइया हे’ मेंहा कहेंव-आप पांच ठन किताब लिख मारेव . फेर जंगल म मोर नाचिस कोन देखिस’ ? लेखक महाशय मोर बात ल सुन के चिढ़गे, जोर से खिसियइस फेर किहिस-‘आजकल लोग दूसर मन के उपलब्धि ले सुलग जथें. सुलग-सुलग के भंग-भंग ले बर जथें’.मेंहा केहेंव-आजकल हर गाँव-सहर के अली-गली म सायर सिंह हें. किताब किंग हें. का लिखे हे तेला ओखर परोसी नइ जानें. कोनो तो ओखर चार लाइन गुनगुनातिस/बतातिस !! दनादन सरकारी किताब के खरीद हो जथे. जेन किताब सरकारी खरीद म पास होगे तेखर किताब/या सामग्री स्कूली पाठ्यक्रम म आवत देरी नइ लगय. उनकर अखिल भारतीय होय के चांस बाढ़ जथें. कुछ कवि मन तीन चार बने ताली बजाऊ कविता लिख के डायरेक्ट अखिल भारतीय होय के गुनी होथें. फेर कवि-लेखक वाले लेंन म घलो राजनीति के घुसपैठ होगे हे. अ.भा. के सील-मोहर लगिस तहाँ ले देश-बिदेश परिक्रमा अइसने हो जथे. एला कथें परम सौभाग्य. आप सरिख सुयोग्य लेखक ल छोड़ के काहत हंव के लेखक/कवि बनना अब सरल होगे. कोनो दस किताब के धनी हें, त कोनो पन्द्रह के. कोनो बीस किताब …लिख के वरिष्ठतम लेखक/कवि हें. अपन आप ल देश-प्रदेश के मशाल साबित करत हें. आप करा त सब खूबी हे’ अपच- बात
लेखक महाशय ल मोर बात अपच बरोबर लगिस’. झट किहिस-हम किताब लिखवान नहीं जी खुद लिखथन. किताब त अपने अपन लिखा जथे. झट पांडुलिपि प्रकाशक ल भेज देथन’.किताब छप –छुपा के आ जथे. मामूली अर्थ-दान करे ले किताब हाथ म होथे’. मेंहा मुड़ ल हलाएंव दर असल लेखक महाशय ल ये बताना जरूरी रिहिस के मोर पांच ठन किताब छ्पगे. छठवां किताब छप के अवइया हे. सातवाँ के पांडुलिपि छपे बर रवाना करत हों. मोला खुशी होइस चलो किताब उपर किताब लिखना असाधारण बात आय.
कमरा ओढ़ के घी पियइया
लेखक महाशय बहुत खुश दिखिस. खुश त ओला लगना चाही. मेंहा पूछेंव आगू का करना है ? वो ह किहिस सब कार्यक्रम सेट हे. सहर/कस्बा म किताब उपर कुछ आधुनिक गैर विद्वान् मन के गोष्टी करवाना हे. बड़े-बड़े विद्वान मन गरिष्ठ होथें. उनकर चोचला बहुत होथे. फूल नाश्ता-पानी के इन्तिजाम रही. गैर विद्वान् मन कस के नाश्ता करहीं अउ तारीफ़ के पूल बांधहिं. हँसी-मजाक वाले माहौल म समीक्षा घलो निपट जही. कोनो-कोनो साहित्य समिति म जेन नेता टाइप कवि होथें. उन अपन पारटी के नेता अउ चमचा मन ल बला के शानदार सार्वजनिक हाल म अपन सम्मान करवा लेथें. फलां-फलां संस्था द्वारा सम्मान’. मेंहा कहेंव-‘लेखक महाशय-आप तो पहुंचे फकीर हो’.मोर काबर परीच्छा लेट हो’? ये बात सुनते साठ वोहा जोर-जोर से खलखला के हांसत रहिगे. मोला लगिस के कमरा ओढ़ के घी पियइया मन लुकाय-लुकाय जिंदाबाद हे. फोन ल रख देंव.
(शत्रुघन सिंह राजपूत वरिष्ठ पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi News


text:
रायपुर । छत्तीसगढ़ के इंजीनियरिंग कॉलेज मन म सत्र 2018-19 म एडमिशन के सुरुआत निराशाजनक रहिस हे। डीटीई (डायरेक्टोरेट ऑफ टेक्निकल एजुकेशन) रायपुर के आयोजित पीईटी पहिली चरण के कांउसलिंग के बाद 25 जून के सीटें अलॉट कर दे गिस। पीईटी (प्री इंजीनियरिंग टेस्ट) के पहिली चरण म सिर्फ 4935 सीट ही अलॉट हो पाइस हे। जबके प्रदेश म पीईटी कोटा के कुल 18529 सीट म काउंसलिंग कराय गिस हे।
इंजीनियरिंग कॉलेज मन म एडमिशन के सुरुआत निराशाजनक
रायपुर । छत्तीसगढ़ के इंजीनियरिंग कॉलेज मन म सत्र 2018-19 म एडमिशन के सुरुआत निराशाजनक रहिस हे। डीटीई (डायरेक्टोरेट ऑफ टेक्निकल एजुकेशन) रायपुर के आयोजित पीईटी पहिली चरण के कांउसलिंग के बाद 25 जून के सीटें अलॉट कर दे गिस। पीईटी (प्री इंजीनियरिंग टेस्ट) के पहिली चरण म सिर्फ 4935 सीट ही अलॉट हो पाइस […]
Related Posts
Nothing found!
It looks like nothing was found here!


text:
रायपुर। मुख्यमंत्री डॉ रमन सिंह लोक सुराज अभियान म आज नक्सल प्रभावित बस्तर जिला के तोकापाल विकासखंड के गांव सिंगनपुर म आयोजित समाधान शिविर म शामिल होइन। उमन ह गांववाले मन ले योजना मन के क्रियान्वयन अउ शिविर म मिले आवेदन के निराकरण के जानकारी लीस हे। मुख्यमंत्री ह गांववाले मन के मांग म सिंगनपुर, तोतर, छापर, भानपुरी अउ कोरली ल 97 लाख के विभिन कारय मन के सौगात दीन।
सिंगनपुर म लइका मन ह हॉकी खेलथे। गांव के 3 लइका ह नेशनल गेम म घलोक खेल चुके हे। गांव वाले मन के मांग म मुख्यमंत्री ह सिंगनपुर म एक मिनी स्टेडियम बनाए बर 30 लाख रुपिया के मंजूरी दीस। डॉ साहेब ह लइका मन ल हॉकी स्टिक घलो दिस।
मुख्यमंत्री ह गांव वाले मन ल संबोधित करत हुए कहिन कि लोक सुराज अभियान ले हर छोटे-बड़े समस्या मन के समाधान हो जात हे। ये क्लस्टर के 109 लोगन अइसे हे जेखर नाव राशन कारड म नइए। लोक सुराज के माध्यम ले आज सबो 109 लोगन के राशन कारड म नाम जुड़ गेहे। अप्रैल ले येमन ल राशन घलो मिले लगही। मुख्यमंत्री ह कहिन कि प्रधानमंत्री के घोषणा के अनुरूप अब सबो आदिवासी अउ तेंदूपत्ता संग्राहक मन ल उज्ज्वला योजना म गैस कनेक्शन मिलही। उमन ह मंच म बिजली विभाग ले अधिकारी ल बुलाके सौभाग्य योजना के जानकारी लीस अउ कहिन कि सिंगनपुर क्लस्टर म 30 अप्रैल तक अउ तोकापाल विकासखंड म जून 2018 तक हर घर अउ हर मजरा टोला म बिजली पहुंच जाही।
मुख्यमंत्री ह मितानिन के करिस तारीफ
मुख्यमंत्री ल आज गांववाले मन ह सिंगनपुर के मितानिन राजकुमारी सेठिया के कारय के जानकारी दीन। गांववाले मन ह बताइस कि ये गांव म अस्पताल नइए, लेकिन मउका म मितानिन सबों के मदद करत हे। गांव वाले ले प्रशंसा सुन के मुख्यमंत्री ह मितानिन ल अपन पास बुलािस अउ ओखर अच्छा काम बर बधाई दीस। राजकुमारी 2003 ले मितानिन के काम करत हे। ये अवसर म मुख्य सचिव अजय सिंह, विधायक चित्रकोट दीपक बैज, पूर्व विधायक वैदूराम कश्यप, अपैक्स बैंक के अध्यक्ष अशोक बजाज अउ मुख्यमंत्री के सचिव सुबोध सिंह उपस्थित रहिन हे।
रायपुर। मुख्यमंत्री डॉ रमन सिंह लोक सुराज अभियान म आज नक्सल प्रभावित बस्तर जिला के तोकापाल विकासखंड के गांव सिंगनपुर म आयोजित समाधान शिविर म शामिल होइन। उमन ह गांववाले मन ले योजना मन के क्रियान्वयन अउ शिविर म मिले आवेदन के निराकरण के जानकारी लीस हे। मुख्यमंत्री ह गांववाले मन के मांग म सिंगनपुर, तोतर, छापर, भानपुरी अउ कोरली ल 97 लाख के विभिन कारय मन के सौगात दीन।


text:
कटघोरा। मुख्यमंत्री डॉ. रमन सिंह ह कहिन के प्रधानमंत्री नरेन्द्र मोदी ह देश के विकास के जऊन परिकल्पना करे हें, ओमा हर गरीब ल मकान, हर घर म बिजली अऊ हर गरीब परिवार बर इलाज के व्यवस्था करना घलोक सामिल हे। ए काम मन ल सुनिस्चित करे बर उमन प्रधानमंत्री आवास योजना, प्रधानमंत्री सहज बिजली-हर घर योजना (सौभाग्य) अऊ आयुष्मान भारत जइसे संवेदनशील योजना मन ल शुरू करे हें। मुख्यमंत्री प्रदेश व्यापी विकास यात्रा के समय सोमवार के मंझनिया कोरबा जिला के तहसील मुख्यालय कटघोरा म विशाल आमसभा ल सम्बोधित करत ए आशय के विचार प्रकट करिन। मुख्यमंत्री ह कहिन के मैं जनता-जनारदन के दरसन करे अऊ उंखर असीस लेहे बर विकास यात्रा म निकले हंव।
जनता-जनारदन के आशीरवाद ले बर विकास यात्रा म निकले हंव
कटघोरा। मुख्यमंत्री डॉ. रमन सिंह ह कहिन के प्रधानमंत्री नरेन्द्र मोदी ह देश के विकास के जऊन परिकल्पना करे हें, ओमा हर गरीब ल मकान, हर घर म बिजली अऊ हर गरीब परिवार बर इलाज के व्यवस्था करना घलोक सामिल हे। ए काम मन ल सुनिस्चित करे बर उमन प्रधानमंत्री आवास योजना, प्रधानमंत्री सहज बिजली-हर […]
Related Posts
Nothing found!
It looks like nothing was found here!


text:
.
बाबू हर आँफिस के धुरी होथे. आँफिस जरूरी हे, त बाबू घलो जरूरी हे. बाबू हर फाईल के जनम कुंडली ल जानथे. फाईल मैनेजमेंट म उनकर मास्टरी होथे. कोन फाईल कते करा हे ? घूमइया फाईल, बिसराम करइया फाईल, अटके-झटके लटके फाईल सब के अता-पता ओला होथे. कोनो फाईल आँफिस म अनशन कर देथे. कोनो फ़ाईल ह आँफिस म आत्म-हत्या कर लेथे. ओ फाईल के किरिया-करम हो जथे. कोनो फाईल खूब चिखथे-चिल्लाथे. साहेब मन भैरा हो जथें. बाबू घलो अपन कान म रूई गोंज लेथें. कतको ल त साहेबजी जानबे नइ करे. साहेबजी ल कानों-कान खबर नइ होय पाय. अनशन करत कोनो फ़ाईल मोक्ष पा जथे. कोनो फ़ाईल भूत बरोबर हलाकान कर देथे .खासकर एप्रोच वाले फाईल उपर तुरत कार्यवाही होथे. अइसना फाईल साहेबजी, बड़े बाबू अउ आँफिस के घलो कल्यान कर देथे. कोनो-कोनो आँफिस म नवा छत्तीसगढ़ दिखथे. बाकी म ढर्रा म ज़िंदाबाद होथे. वइसे जनता से गोठियाय बर साहेबजी, बाबू साहेबजी मन करा टेम नइ राहय. टेम हे त समस्या ल जाने-बूझे कोन ? देर-सबेर नियाव मिलथे त ओखर महत्व गुड़-माटी कस होथे.
फाईल मर्मज्ञ कहिथें….
फाईल मर्मज्ञ मन के अनुसार फाईल दु परकार के होथे गरू फाईल अउ हरू फाईल. गरू फाईल जल्दी निपट जथे. हरू फाईल के सफर कन्याकुमारी से चल के हिमालय के चोटी तक के यात्रा बरोबर अत्यंत कठिन होथे. मनखे जवानी म आवेदन करथे त बुढवा के होत ले ओखर सदगति या दुरगति होथे. कोनो फ़ाईल के भगीरथ-तपस्या खतमे नइ होय. सालों साल जारी रहिथे. बाबू वरदान दे के कतको फ़ाइल ल मोक्ष प्रदान करवाथे. कतको फाईल त आँफिस म दम घुटे के बाद साँस लेना बंद कर देथें. बाबू के सेती कतको बुता सरल हो जथे. ओ ह कहूँ लालची होइस त सरल बुता हर कठिन हो जथे. अउ कठिन ह सरल होथे. कतको साहेबजी मन कुरसी म कम से कम बइठथें. बइठगे त जादा जरूरी बुता ल पहिली निपटाथें. तहाँ ले राजधानी के प्रश्न उत्तर म बिजी हो जथें. हप्ता म तीन दिन सरकारी मीटिंग म बितथे. दौरा मारना घलो जरूरी होथे.
MP में Congress को एक और झटका, Former MLA Babulal Mevra ने थामा BJP का दामन | Latest News
Bhopal News: MP में Congress को फिर लगा झटका, BJP में शामिल हुए Former MLA Babulal Mevra
Cigarette पीने वाली लड़कियों का आंकड़ा 7 सालों में बढ़ा | News | Latest News | Smoking & Drugs
MP News : आवारा कुत्तों ने बुजुर्ग और बच्चे पर किया हमला, गंभीर अवस्था में अस्पताल में भर्ती
Bhanupratappur विधानसभा के सियासी समीकरण का ताजा हाल, जानिए क्या 'कहता है यहां का वोटर' |Latest News
Bilaspur Accident News : तेज रफ्तार वाहन ने Bike को मारी टक्कर, हादसे में दो लोगों की हुई मौत
Madhya Pradesh में लगा Congress को एक और झटका, Babulal Mevra हए BJP में शामिल | News | Latest News
MP में Congress को एक और जोरदार झटका, सूलजा के बाद मेवरा ने छोड़ा हाथ का साथ | Latest News
MLA Vinay Jaiswal का बड़ा बयान, कहा- चौथा सेमिफाइनल भी हारेगी BJP | Latest News | News 18
Manappuram Gold Loan दफ्तर में दिनदहाड़े लूट, बदमाशों ने कट्टे की नोक पर लूटा Latest News | News 18
Indore: ऑर्गेनिक खेती करेंगे फिल्ममेकर प्रितेश खरे, बोले-जब धोनी कर सकते हैं तो मुझे कोई हर्ज नहीं
ऑफिस के भूलभूलैया
सरकारजी के जोर आँफिस म बने चलत नइ दिखय. ओखर ताम-झाम बाहिरे-बाहिर जगमगा के बुझा जथे. आँफिस के सुन्दरता फ़ाईल से होथे. हर आँफिस अपन औकात के अनुसार फाईल कारखाना हो जथे. सरकार के राजस्व विभाग भूलभूलैया होथे. इहें सब ले जादा फाईल रोवत-गावत, परे-डरे अपन शिकायत सुनाथें. साहेबजी मन फाईल सरकावत सबले जादा सुंदर दिखथें. जनता के बुता आफिस के चक्कर लगाना होथे. चक्कर लगात रेहे से आफिस के हलचल के ज्ञान होथे. आफिस के चक्कर लगाना लोकतंत्र के चक्कर लगाय के पुन्न कस होथे. आँफिस परिक्रमा से फल मिले के गुंजाइश बनथे.
ऑफिस के अर्थशास्त्र
आवेदक के आफिस के चारों खुंट गोल-गोल घुमथे. फेर वाह रे! आँफिस, आँफिस के साहेब अउ बाबू कोनो ल आम-जनता के पीरा नइ जनाय. आँफिस परिक्रमा करत-करत सालों-साल बित जथे. सरकारजी न जनता से जुड़ पाएं, न जनता सरकारजी से. आँफिस के अर्थशास्त्र, इतिहास, भूगोल, विज्ञान, गणित, अस्त्र-शस्त्र सब बाबू अउ साहेब के आसपास होथें. बाबू बड़ बिजी परानी माने-जाने जथें. फ़ाईल म बूड़े रहना, फ़ाइल म तउरना, फाईल म डूबकना, फाईल के गहराई नापना, एक नजर म आवेदक के वजन जानना ओला बड़ ख़ूबसूरती से आथे. डिजिटल इंडिया के तहत आँफिस पोर्टल ल अपडेट करना जरूरी या अनिवार्य कब समझे जही भगवान् जाने.
साहेब के अर्थशास्त्र
बाबू के आत्मा ओखर ओखर आँफिस म बसथे. कतको बाबू मन साहेब ले जादा नियम कानून जानथें. बड़े बाबू जोंन कहि दिस तोंन प्राय: आख़िरी होथे. छोटे बाबू से बड़े बाबू के कार्य-दूरी दिखथे. अउ बड़े बाबू से साहेब के कार्य-दूरी कभू दिखथे, कभू समाप्त हो जथे. कतको आँफिस म बड़े बाबू साहेब के विकल्प बरोबर होथें. बड़े-बड़े बुता ल निपटा देथें अउ साहेब के अर्थशास्त्र के नीत के अनुसार चलथें. साहेब के गणित के उत्तर अउ बड़े बाबू के गणित के उत्तर एक होय ले आँफिस बने चलथे. साहेबजी के सोच के भूगोल के अनुसार विभाग के सेवा कार्य चलथे. कई साहेबजी मन अपन आँफिस ल खुद चलाथें. कतको आँफिस बड़े बाबू के ईशारा से चलथे. जेन पारटी के सरकार होथे तेंन पारटी के दखल बाढ़ जथे. हल्का-फुल्का अधिकारी मन के बैंड बज जथे. बने गरू व्यक्तित्व ल सब झन ल घेपे बर परथे. अइसन अधिकारी इहाँ कमती लगथें. साहेबजी कइसनो होंय बड़े बाबू सब ल झेल लेथें. अनुभव के धनी होथें न. कुल मिलाके बाबू के बिना आँफिस म अंधियार होथे.
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarh Articles, Chhattisgarh news, Chhattisgarhi, Chhattisgarhi News